Uredba Sveta (ES) št. 82/2001

z dne 5. decembra 2000

o opredelitvi pojma "izdelki s poreklom" in načinih upravnega sodelovanja v trgovanju med carinskim območjem Skupnosti in Ceuto in Melillo

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Akta o pristopu Španije in Portugalske in zlasti Protokola št. 2,

ob upoštevanju predloga Komisije,

ob upoštevanju naslednjega:

(1) Od začetka veljavnosti Uredbe Sveta (EGS) št. 1135/88 z dne 7. marca 1988 o opredelitvi pojma "izdelki s poreklom" in načinih upravnega sodelovanja v trgovanju med carinskim območjem Skupnosti, Ceuto in Melillo ter Kanarskimi otoki [1], so bila pravila o poreklu, ki so se uporabljala na podlagi številnih sporazumov o prosti trgovini, ki jih je podpisala Skupnost, znatno spremenjena. V nekaterih pogledih so ugodnejša od pravil, ki jih vsebuje Uredba (EGS) št. 1135/88, zlasti kar zadeva zahteve po dokumentaciji.

(2) Zgoraj navedeni sporazumi, ki urejajo trgovino med Skupnostjo in njenimi trgovinskimi partnerji, določajo posebna pravila o poreklu za Ceuto in Melillo. Te določbe bi se morale uporabljati za trgovino med carinskim območjem Skupnosti in Ceuto in Melillo.

(3) Uredba Sveta (EGS) št. 1911/91 z dne 26. junija 1991 o uporabi določb zakonodaje Skupnosti za Kanarske otoke [2], je vključila te otoke v carinsko območje Skupnosti. Zato za to območje niso več potrebna posebna pravila o poreklu.

(4) Uredbo (EGS) št. 1135/88 bi bilo treba zaradi jasnosti preoblikovati –

SPREJEL NASLEDNJO UREDBO:

POGLAVJE I

SPLOŠNE DOLOČBE

Člen 1

Opredelitev pojmov

V tej Uredbi:

"izdelava" pomeni katero koli vrsto obdelave ali predelave, vključno s sestavljanjem ali posebnimi postopki;

"material" pomeni vsako sestavino, surovino, sestavni del ali del itd., ki se uporablja pri izdelavi izdelka;

"izdelek" pomeni izdelek, ki se izdeluje, čeprav je namenjen kasnejši uporabi v drugem postopku izdelave;

"blago" pomeni materiale in izdelke;

"carinska vrednost" pomeni vrednost, določeno v skladu s Sporazumom o izvajanju člena VII Splošnega sporazuma o carinah in trgovini iz leta 1994 (Sporazum WTO o carinski vrednosti);

"cena franko tovarna" pomeni ceno, ki se za izdelek franko tovarna v Skupnosti ali Ceuti in Melilli plača proizvajalcu, pri katerem se opravi zadnja obdelava ali predelava, če cena vključuje vrednost vseh uporabljenih materialov, zmanjšano za vse notranje dajatve, ki se ali se lahko povrnejo pri izvozu pridobljenega izdelka;

"vrednost materialov" pomeni carinsko vrednost pri uvozu uporabljenih materialov brez porekla ali, če ta ni znana in se ne da ugotoviti, prvo preverljivo ceno, plačano za materiale v Skupnosti ali Ceuti in Melilli;

"vrednost materialov s poreklom" pomeni carinsko vrednost takih materialov, kot je opredeljena v točki (g), in se smiselno uporablja;

"dodana vrednost" pomeni ceno izdelka franko tovarna, zmanjšano za carinsko vrednost vsakega vključenega materiala s poreklom iz držav, navedenih v členu 3 in 4, ali če carinska vrednost ni znana ali se ne da ugotoviti, prva dokazljiva cena, plačana za materiale v Skupnosti ali Ceuti in Melilli;

"poglavja" in "tarifne številke" pomenijo poglavja in tarifne številke (štirištevilčne kode), uporabljene v nomenklaturi, ki sestavlja Harmonizirani sistem poimenovanja in šifrskih oznak blaga, ki se v nadaljevanju navaja kot harmonizirani sistem ali HS;

"pošiljka" pomeni izdelke, ki jih en izvoznik pošlje enemu prejemniku bodisi hkrati ali so zajeti v enem samem prevoznem dokumentu, s katerim izvoznik dobavlja te izdelke prejemniku, ali če ni takega dokumenta, izdelke, ki so zajeti na enem računu;

"ozemlja" pomeni ozemlja, vključno s teritorialnimi vodami.

Izraz "uvrščen" se nanaša na uvrstitev izdelka ali materiala v določeno tarifno številko.

POGLAVJE II

OPREDELITEV POJMA "IZDELKI S POREKLOM"

Člen 2

Splošne zahteve

1. Za namene izvajanja ureditev, ki urejajo trgovino med carinskim območjem Skupnosti, v nadaljevanju "Skupnost", ter Ceuto in Melillo, se za izdelke s poreklom iz Skupnosti štejejo:

(a) izdelki, v celoti pridobljeni v Skupnosti v smislu člena 5;

(b) izdelki, pridobljeni v Skupnosti, ki vsebujejo materiale, ki v njej niso bili v celoti pridobljeni, če so bili taki materiali zadosti obdelani ali predelani v Skupnosti v smislu člena 6;

(c) izdelki s poreklom iz Evropskega gospodarskega prostora (EGP) v smislu Protokola št. 4 k Sporazumu o Evropskem gospodarskem prostoru.

2. Za namene izvajanja ureditev, ki urejajo trgovino med Skupnostjo ter Ceuto in Melillo, se za izdelke s poreklom iz Ceute in Melille štejejo:

(a) izdelki, v celoti pridobljeni v Ceuti in Melilli v smislu člena 5;

(b) izdelki, pridobljeni v Ceuti in Melilli, ki vsebujejo materiale, ki niso bili v celoti pridobljeni na njunem ozemlju, če so bili taki materiali zadosti obdelani ali predelani v Ceuti in Melilli v smislu člena 6.

Člen 3

Kumulacija v Skupnosti

1. Brez poseganja v člen 2(1) se za izdelke s poreklom iz Skupnosti štejejo izdelki, če so bili tam pridobljeni in vključujejo materiale s poreklom iz Skupnosti, Ceute in Melille ali iz katerekoli druge države, s katero je Skupnost podpisala vzajemen sporazum, katerega protokol o pravilih o poreklu določa posebne določbe za Ceuto in Melillo, če obdelava ali predelava, opravljena v Skupnosti, presega tiste, navedene v členu 7. Ni treba, da bi bili taki materiali zadosti obdelani ali predelani.

2. Če obdelava ali predelava, opravljena v Skupnosti, ne presega tiste, navedene v členu 7, se šteje, da ima pridobljeni izdelek poreklo iz Skupnosti samo, kadar je tam dodana vrednost višja od vrednosti uporabljenih materialov s poreklom iz katere koli države, navedene v odstavku 1. Če ni tako, se pridobljeni izdelek šteje za izdelek s poreklom iz države, ki je prispevala največjo vrednost uporabljenih materialov s poreklom pri izdelavi v Skupnosti.

3. Izdelki s poreklom iz ene od držav, navedenih v odstavku 1, ki niso obdelani ali predelani v Skupnosti, ohranijo svoje poreklo, če se izvozijo v eno od teh držav.

4. Komisija objavi v Uradnem listu Evropskih skupnosti (serija C) seznam držav in datum, ko se lahko uporabi kumulacija v Skupnosti.

Člen 4

Kumulacija v Ceuti in Melilli

1. . Brez poseganja v člen 2(2) se za izdelke s poreklom iz Ceute in Melille štejejo izdelki, če so bili tam pridobljeni in vključujejo materiale s poreklom iz Ceute in Melille, Skupnosti ali iz katerekoli druge države, s katero je Skupnost podpisala vzajemen sporazum, katerega protokol o pravilih o poreklu določa posebne določbe za Ceuto in Melillo, če obdelava ali predelava, opravljena v Ceuti in Mellili, presega tiste, navedene v členu 7. Ni treba, da bi bili taki materiali zadosti obdelani ali predelani.

2. Če obdelava ali predelava, opravljena v Ceuti in Melilli, ne presega tiste, navedene v členu 7, se šteje, da ima pridobljeni izdelek poreklo iz Ceute in Melille samo, kadar je tam dodana vrednost višja od vrednosti uporabljenih materialov s poreklom iz katere koli države, navedene v odstavku 1. Če ni tako, se pridobljeni izdelek šteje za izdelek s poreklom iz države, ki je prispevala največjo vrednost uporabljenih materialov s poreklom pri izdelavi v Ceuti in Melilli.

3. Izdelki s poreklom iz ene od držav, navedenih v odstavku 1, ki niso obdelani ali predelani v Ceuti in Melilli, ohranijo svoje poreklo, če se izvozijo v eno od teh držav.

4. Komisija objavi v Uradnem listu Evropskih skupnosti (serija C) seznam držav in datum, ko se lahko uporabi kumulacija v Ceuti in Melilli.

Člen 5

V celoti pridobljeni izdelki

1. Šteje se, da so v celoti pridobljeni v Skupnosti ali v Ceuti in Melilli naslednji izdelki:

(a) mineralni izdelki, tam pridobljeni iz zemlje ali morskega dna;

(b) tam pridelani rastlinski izdelki;

(c) žive živali, tam skotene ali izvaljene in vzrejene;

(d) izdelki, pridobljeni iz živih, tam vzrejenih živali;

(e) izdelki, tam pridobljeni z lovom ali ribolovom;

(f) izdelki morskega ribolova in drugi izdelki iz morja, pridobljeni z njihovimi plovili zunaj teritorialnega morja Skupnosti ali Ceute in Melille;

(g) izdelki, izdelani na njihovih predelovalnih ladjah izključno iz izdelkov, navedenih v točki (f);

(h) tam zbrani rabljeni predmeti, primerni le za obnavljanje surovin, vključno z rabljenimi gumami, primernimi le za protektiranje ali uporabo kot odpadek;

(i) odpadki in ostanki pri postopkih izdelave, ki tam potekajo;

(j) izdelki, pridobljeni iz morskega dna ali podzemlja zunaj njihovega teritorialnega morja, če imajo izključno pravico do obdelave tega morskega dna ali podzemlja;

(k) blago, tam izdelano izključno iz izdelkov, navedenih v točkah (a) do (j).

2. Za namene točke 1(f) in (g) se šteje kot plovila in predelovalne ladje Skupnosti in Ceute in Melille le tista:

(a) ki so registrirana ali vpisana v seznam v državi članici, oziroma za Ceuto in Melillo tista, ki so registrirana v ladijskih registrih pristojnega lokalnega organa (Registros de Matrícula de Buques de la respectiva Capitania Marítima);

(b) ki plujejo pod zastavo države članice;

(c) ki so najmanj v 50 % lasti državljanov držav članic ali družbe s sedežem v eni od teh držav, in v kateri so direktor ali direktorji, predsednik upravnega odbora ali nadzornega sveta ter večina članov takih odborov državljani držav članic, in še dodatno, če v osebnih ali kapitalskih družbah vsaj polovica kapitala pripada tem državam ali javnim organom ali državljanom navedenih držav;

(d) katerih kapitan in častniki so vsi državljani držav članic; in

(e) katerih najmanj 50 % članov posadke je državljanov držav članic.

Člen 6

Zadosti obdelani ali predelani izdelki

1. Za namene člena 2 se šteje, da so izdelki, ki niso v celoti pridobljeni, zadosti obdelani ali predelani, če so izpolnjeni pogoji, navedeni v seznamu Priloge B.

Navedeni pogoji navajajo za vse izdelke, za katere velja Protokol št. 2 k Aktu o pristopu Španije in Portugalske, postopke obdelave ali predelave, ki morajo biti opravljeni na materialih brez porekla, uporabljenih pri izdelavi teh izdelkov, in se nanašajo samo na take materiale. Če se izdelek, ki je pridobil poreklo z izpolnitvijo pogojev iz seznama, uporablja pri izdelavi drugega izdelka, se torej pogoji, ki se uporabljajo za izdelek, v katerega je ta vključen, ne uporabljajo zanj in se ne upoštevajo materiali brez porekla, ki so se morda uporabili pri njegovi izdelavi..

2. Z odstopanjem od odstavka 1 se materiali brez porekla, ki se v skladu s pogoji iz seznama v Prilogi B za ta izdelek ne bi smeli uporabiti pri izdelavi tega izdelka, vseeno lahko uporabijo, če:

(a) njihova skupna vrednost ne presega 10 % cene izdelka franko tovarna;

(b) katerikoli odstotek, ki je naveden v seznamu kot zgornja vrednost materialov brez porekla, ni presežen na podlagi uporabe tega odstavka.

Ta odstavek se ne uporablja za izdelke, ki se uvrščajo v poglavja 50 do 63 Harmoniziranega sistema.

3. Odstavka 1 in 2 se uporabljata pod pogoji, ki jih določa člen 7.

Člen 7

Nezadostni postopki obdelave ali predelave

1. Brez poseganja v odstavek 2 se ti postopki štejejo za nezadostne, da bi izdelek pridobil status izdelka s poreklom, ne glede na to, ali je zadoščeno zahtevam iz člena 6:

(a) postopki za ohranitev blaga med prevozom in skladiščenjem v dobrem stanju (prezračevanje, razprostiranje, sušenje, hlajenje, soljenje, dajanje v žveplov dioksid ali druge vodne raztopine, odstranjevanje poškodovanih delov in podobni postopki);

(b) preprosti postopki, kot so odstranjevanje prahu, sejanje ali prebiranje, razvrščanje v skupine, usklajevanje (vključno s sestavljanjem garnitur izdelkov), pranje, barvanje, rezanje;

(c) (i) spremembe v embalaži ter razstavljanje in sestavljanje pošiljk;

(ii) preprosto pakiranje v steklenice, konzerve, čutare, vrečke, zaboje, škatle, pritrjevanje na kartone ali plošče itd., in vsi drugi preprosti postopki pakiranja;

(d) pritrjevanje oznak, nalepk in drugih podobnih znakov za razlikovanje na izdelke ali njihovo embalažo;

(e) preprosto mešanje izdelkov ne glede na to, ali so različnih vrst ali ne, kadar ena ali več sestavin mešanice ne izpolnjuje pogojev, določenih v tej uredbi, da bi jih lahko šteli za izdelke s poreklom iz Skupnosti ali iz Ceute in Melille;

(f) enostavno sestavljanje delov izdelkov v popoln izdelek;

(g) kombinacija dveh ali več postopkov, opisanih v točkah (a) do (f);

(h) zakol živali.

2. Pri ugotavljanju, ali se predelava ali obdelava, opravljena na posameznem izdelku, šteje za nezadostno v smislu odstavka 1, se skupno upoštevajo vsi postopki, opravljeni na tem izdelku bodisi v Skupnosti ali v Ceuti in Melilli.

Člen 8

Enota kvalifikacije

1. Enota kvalifikacije za uporabo določb te uredbe je določen izdelek, ki se šteje za osnovno enoto, kadar se določa uvrstitev blaga pri uporabi nomenklature harmoniziranega sistema.

Iz tega sledi:

(a) kadar se izdelek, ki ga sestavlja skupina predmetov ali je sestavljen iz izdelkov, uvršča po pogojih harmoniziranega sistema v eno tarifno številko, celota pomeni enoto kvalifikacije;

(b) kadar je pošiljka sestavljena iz določenega števila enakih izdelkov, ki se uvrščajo v isto tarifno številko harmoniziranega sistema, je treba pri uporabi določb te uredbe obravnavati vsak izdelek posebej.

2. Če je v skladu s petim splošnim pravilom harmoniziranega sistema embalaža vključena v izdelek zaradi uvrščanja, mora biti vključena tudi pri določanju porekla.

Člen 9

Dodatki, nadomestni deli in orodje

Dodatki, nadomestni deli in orodje, poslani skupaj z delom opreme, stroja, naprave ali vozila, ki so del običajne opreme in so vključeni v njeno ceno ali pa niso posebej zaračunani, se štejejo za del te opreme, stroja, naprave ali vozila.

Člen 10

Garniture

Garniture se v skladu s tretjim splošnim pravilom harmoniziranega sistema štejejo za garniture s poreklom, kadar imajo poreklo vsi njihovi sestavni deli. Kljub temu pa se takrat, kadar je garnitura sestavljena iz izdelkov s poreklom in brez njega, šteje, da ima garnitura kot celota poreklo, če vrednost izdelkov brez porekla ne presega 15 % cene garniture franko tovarna.

Člen 11

Nevtralne sestavine

Da bi določili, ali ima izdelek poreklo, ni treba ugotavljati porekla za navedeno, kar bi lahko bilo uporabljeno pri njegovi izdelavi:

(a) energija in gorivo;

(b) naprave in oprema;

(c) stroji in orodje;

(d) blago, ki ni vključeno ali ni namenjeno za vključitev v končno sestavo izdelka.

POGLAVJE III

ZAHTEVE GLEDE OZEMLJA

Člen 12

Načelo teritorialnosti

1. Razen v primeru člena 2(1)(c) ter členov 3 in 4 morajo biti pogoji za pridobitev statusa blaga s poreklom, določeni v poglavju II, vedno in brez prekinitve izpolnjeni v Skupnosti ali v Ceuti in Melilli.

2. Razen v primeru členov 3 in 4 se blago s poreklom, izvoženo iz Skupnosti ali iz Ceute in Melille v drugo državo, ob vrnitvi šteje za blago brez porekla, razen če se carinskim organom lahko dokaže:

(a) da je blago, ki se vrača, isto blago, kot je bilo izvoženo; in

(b) da na njem, medtem ko je bilo v tisti državi ali med izvozom, niso bili opravljeni nikakršni postopki, razen tistih, ki so potrebni, da se ohrani v dobrem stanju.

Člen 13

Neposredni prevoz

1. Preferencialno obravnavanje, predvideno po tej uredbi, se uporablja samo za izdelke, ki izpolnjujejo zahteve te uredbe in se prevažajo neposredno med Skupnostjo in Ceuto in Melillo ali čez ozemlja drugih držav, navedenih v členu 3 in 4.

Vendar se izdelki, ki sestavljajo eno samo pošiljko, lahko prevažajo čez druga ozemlja, če do tega pride, s pretovarjanjem ali začasnim skladiščenjem na teh ozemljih pod pogojem, da je blago v državi tranzita ali skladiščenja ostalo pod nadzorom carinskih organov in da na njem niso bili opravljeni drugi postopki razen raztovarjanja, ponovnega natovarjanja ali kakršnikoli postopki za ohranitev blaga v dobrem stanju.

Izdelki s poreklom se lahko pošiljajo po cevovodih čez ozemlja, razen tistih, ki so navedena v prvem pododstavku.

2. Kot dokazilo, da so izpolnjeni pogoji iz odstavka 1, je treba predložiti pristojnim carinskim organom v Skupnosti oziroma v Ceuti in Melilli:

(a) en sam prevozni dokument, ki pokriva prevoz čez državo tranzita; ali

(b) potrdilo, ki ga izdajo carinski organi države tranzita, ki:

(i) vsebuje natančen opis izdelkov;

(ii) navaja datume raztovarjanja in ponovnega natovarjanja izdelkov, in, če je primerno, imena ladij ali drugih uporabljenih prevoznih sredstev; in

(iii) ki potrjuje pogoje, pod katerimi so bili izdelki zadržani v državi tranzita; ali

(c) če teh ni, katere koli dokumente, ki to dokazujejo.

Člen 14

Razstave

1. Za izdelke s poreklom, ki se pošiljajo na razstavo v drugo državo razen tistih, ki so navedeni v členu 3 in 4, in so po razstavi prodani in uvoženi v Skupnost ali v Ceuto in Melillo, veljajo pri uvozu ugodnosti po določbah Protokola št. 2 k Aktu o pristopu Španije in Portugalske, če se carinskim organom zadovoljivo dokaže, da:

(a) je izvoznik te izdelke poslal iz Skupnosti ali iz Ceute in Melille v državo, v kateri je razstava, in jih je tam razstavljal;

(b) je ta izvoznik izdelke prodal ali jih kako drugače dal na razpolago osebi v Skupnosti ali v Ceuti in Melilli;

(c) so bili izdelki med razstavo ali takoj zatem poslani v enakem stanju, kot so bili poslani na razstavo; in

(d) izdelki od tedaj, ko so bili poslani na razstavo, niso bili uporabljeni za noben drug namen kot za predstavitev na razstavi.

2. Dokazilo o poreklu mora biti izdano ali sestavljeno v skladu z določbami poglavja V in predloženo pristojnim carinskim organom v Skupnosti ali v Ceuti in Melilli na običajen način. V njem morata biti navedena ime in naslov razstave. Po potrebi se lahko zahtevajo dodatna dokumentarna dokazila o vrsti izdelkov in o pogojih, pod katerimi so bili razstavljeni.

3. Odstavek 1 se uporablja za vse trgovinske, industrijske, kmetijske ali obrtne razstave, sejme ali podobne javne prireditve ali prikaze, ki niso organizirani za zasebne namene v trgovinah ali poslovnih prostorih zaradi prodaje tujih izdelkov in med katerimi izdelki ostanejo pod carinskim nadzorom.

POGLAVJE IV

POVRAČILO ALI IZVZETJE OD CARINSKIH DAJATEV

Člen 15

Prepoved povračila ali izvzetja od carinskih dajatev

1. Za materiale brez porekla, ki se uporabijo pri izdelavi izdelkov s poreklom iz Skupnosti, iz Ceute in Melille ali iz katere od drugih držav, navedenih v členu 3 in 4, za katere se izda ali sestavi dokazilo o poreklu v skladu z določbami iz poglavja V, se v Skupnosti ali v Ceuti in Melilli ne more uveljavljati kakršno koli povračilo ali izvzetje od carinskih dajatev.

Izdelki, ki se uvrščajo v poglavje 3 ali tarifni številki 1604 in 1605 harmoniziranega sistema in imajo poreklo Skupnosti v smislu te uredbe, kot je določeno v členu 2(1)(c), za katere se izda ali sestavi dokazilo o poreklu v skladu z določbami poglavja V, se v Skupnosti ne more uveljavljati kakršno koli povračilo ali izvzetje od carinskih dajatev.

2. Prepoved iz odstavka 1 se uporablja za kakršno koli delno ali celotno povračilo, odpustitev ali neplačilo carinskih dajatev ali dajatev z enakim učinkom, ki se lahko uporablja v Skupnosti ali v Ceuti in Melilli izrecno ali posledično, za materiale, uporabljene pri izdelavi, in za izdelke, za katere velja drugi pododstavek odstavka 1, takrat, ko se izdelki, pridobljeni iz navedenih materialov, izvozijo in ne, če tam ostanejo za domačo uporabo.

3. Izvoznik izdelkov, na katere se nanaša dokazilo o poreklu, mora biti pripravljen na zahtevo carinskih organov kadarkoli predložiti vse ustrezne dokumente, ki dokazujejo, da za materiale brez porekla, uporabljene pri izdelavi teh izdelkov, ni bilo prejeto povračilo carine in da so bile vse carinske dajatve ali dajatve z enakim učinkom, ki se uporabljajo za take materiale, dejansko plačane.

4. Določbe iz odstavkov 1, 2 in 3 se prav tako uporabljajo za embalažo v smislu člena 8(2), za dodatke, nadomestne dele in orodje v smislu člena 9 ter za izdelke v garniturah v smislu člena 10, če so taki predmeti brez porekla.

5. Določbe odstavkov 1 do 4 ne preprečujejo uporabe sistema izvoznih nadomestil, ki se uporabljajo pri izvozu kmetijskih izdelkov.

POGLAVJE V

DOKAZILO O POREKLU

Člen 16

Splošne zahteve

1. Za izdelke s poreklom iz Skupnosti pri uvozu v Ceuto in Melillo ter za izdelke s poreklom iz Ceute in Melille pri uvozu v Skupnost veljajo ugodnosti določb Protokola št. 2 k Aktu o pristopu Španije in Portugalske ob predložitvi:

(a) potrdila o gibanju blaga EUR.1, vzorec katerega je v prilogi C; ali

(b) v primerih, določenih v členu 21(1), izjave izvoznika, katere besedilo je v prilogi D, na računu, obvestilu o odpremi ali drugem trgovinskem dokumentu, ki dovolj natančno opisuje te izdelke, da jih je mogoče prepoznati (v nadaljevanju "izjava na računu").

2. Z odstopanjem od odstavka 1 za izdelke s poreklom v smislu te uredbe v primerih, ki jih določa člen 26, veljajo ugodnosti te ureditve, ne da bi bilo treba predložiti kateregakoli od dokumentov, navedenih v odstavku 1.

Člen 17

Postopek za izdajo potrdila o gibanju blaga EUR.1

1. Potrdilo o gibanju blaga EUR.1 izdajo pristojni carinski organi Skupnosti ali Ceute in Melille na podlagi pisne vloge izvoznika ali njegovega pooblaščenega zastopnika na izvoznikovo odgovornost.

2. V ta namen izpolni izvoznik ali njegov pooblaščeni zastopnik obrazca potrdila o gibanju blaga EUR.1 in vloge za potrdilo o gibanju, katerih vzorca sta v prilogi C. Obrazca se izpolnita v enem od uradnih jezikov Skupnosti. Če so napisani z roko, morajo biti izpolnjeni s črnilom in s tiskanimi črkami. Izdelki morajo biti opisani v za to predvidenem polju brez praznih vmesnih vrstic. Če polje ni v celoti zapolnjeno, je treba pod zadnjo vrstico opisa potegniti vodoravno črto in prečrtati prazen prostor pod njo.

3. Izvoznik, ki vlaga zahtevek za izdajo potrdila o gibanju blaga EUR.1, mora biti pripravljen, da na zahtevo pristojnih carinskih organov Skupnosti ali Ceute in Melille, v kateri se izda potrdilo o gibanju blaga EUR.1, kadarkoli predloži vse ustrezne dokumente, ki dokazujejo status izdelkov s poreklom kot tudi izpolnitev drugih zahtev te uredbe.

4. Potrdilo o gibanju blaga EUR.1 izdajo pristojni carinski organi Skupnosti ali Ceute in Melille, če se izdelki lahko štejejo za izdelke s poreklom iz Skupnosti, Ceute in Melille ali iz ene od drugih držav, navedenih v členu 3 in 4, ter izpolnjujejo druge zahteve te uredbe.

5. Carinski organi, ki izdajajo potrdila o gibanju blaga EUR.1, ukrenejo vse potrebno za preverjanje porekla izdelkov in izpolnjevanje drugih zahtev te uredbe. V ta namen imajo pravico zahtevati katero koli dokazilo in opraviti kakršenkoli pregled izvoznikovih poslovnih knjig ali kakršenkoli drug pregled, ki se jim zdi potreben.

Carinski organi, ki so pooblaščeni za izdajo potrdil o gibanju blaga EUR.1, tudi zagotovijo, da so obrazci, na katere se nanaša odstavek 2, pravilno izpolnjeni. Zlasti morajo preveriti, ali je prostor, namenjen opisu izdelkov, izpolnjen tako, da izključuje vse možnosti goljufije.

6. Datum izdaje potrdila o gibanju blaga EUR.1 mora biti naveden v polju 11 potrdila.

7. Potrdilo o gibanju blaga EUR.1 izdajo carinski organi in ga dajo izvozniku na razpolago takoj, ko je dejanski izvoz opravljen ali zagotovljen.

Člen 18

Naknadno izdana potrdila o gibanju blaga EUR.1

1. Z odstopanjem od člena 17(7) se potrdilo o gibanju blaga EUR.1 izjemoma lahko izda tudi po opravljenem izvozu izdelkov, na katere se nanaša:

(a) če ni bilo izdano ob izvozu zaradi napak ali nenamernih opustitev ali posebnih okoliščin; ali

(b) če se carinskim organom zadovoljivo dokaže, da je bilo potrdilo o gibanju blaga EUR.1 izdano, vendar ob uvozu iz tehničnih razlogov ni bilo sprejeto.

2. Za izvajanje odstavka 1 mora izvoznik v zahtevku navesti kraj in datum izvoza izdelkov, na katere se nanaša potrdilo o gibanju blaga EUR.1, in navesti razloge za svojo zahtevo.

3. Carinski organi lahko izdajo potrdilo o gibanju blaga EUR.1 naknadno samo po opravljenem preverjanju, če se podatki v izvoznikovem zahtevku ujemajo s podatki v ustreznem spisu.

4. Potrdila o gibanju blaga EUR.1, ki so izdana naknadno, morajo imeti enega od teh zaznamkov:

- ,

- ,

- ,

- ,

- ,

- ,

- ,

- ,

- ,

- ,

- .

5. Zaznamek iz odstavka 4 mora biti vpisan v polje Opombe potrdila o gibanju blaga EUR.1.

Člen 19

Izdaja dvojnika potrdila o gibanju blaga EUR.1

1. Če je bilo potrdilo o gibanju blaga EUR.1 ukradeno, izgubljeno ali uničeno lahko izvoznik carinske organe, ki so ga izdali, zaprosi za izdajo dvojnika, sestavljenega na podlagi izvoznih dokumentov, ki jih imajo.

2. Izdani dvojnik mora imeti enega od teh zaznamkov:

- ,

- ,

- ,

- ,

- ,

- ,

- ,

- ,

- ,

- ,

- .

3. Zaznamek iz odstavka 2 mora biti vpisan v polje Opombe dvojnika potrdila o gibanju blaga EUR.1.

4. Dvojnik, na katerem mora biti datum izdaje izvirnega potrdila o gibanju blaga EUR.1, začne veljati s tem datumom.

Člen 20

Izdaja potrdil o gibanju blaga EUR.1 na podlagi predhodno izdanega ali sestavljenega dokazila o poreklu

Če so izdelki s poreklom dani pod nadzor carinskega urada v Skupnosti ali v Ceuti in Melilli, je mogoče zamenjati izvirno dokazilo o poreklu z enim ali več potrdili o gibanju blaga EUR.1 zaradi pošiljanja vseh ali nekaterih izdelkov drugam znotraj Skupnosti ali Ceute in Melille. Nadomestno potrdilo ali nadomestna potrdila o gibanju blaga EUR.1 izda carinski urad, pod nadzor katerega so bili dani izdelki.

Člen 21

Pogoji za izjavo na računu

1. Izjavo na računu iz člena 16(1)(b), lahko da:

(a) pooblaščeni izvoznik v smislu člena 22; ali

(b) katerikoli izvoznik za vsako pošiljko, ki jo sestavlja en ali več paketov, ki vsebujejo izdelke s poreklom, katerih skupna vrednost ne presega 6000 evrov.

2. Izjavo na računu je mogoče dati, če se izdelki, na katere se nanaša, lahko štejejo za izdelke s poreklom iz Skupnosti, iz Ceute in Melille ali iz ene od drugih držav, navedenih v členu 3 in 4, in če izpolnjujejo druge zahteve te uredbe.

3. Izvoznik, ki daje izjavo na računu, mora biti kadarkoli pripravljen, da na zahtevo carinskih organov države izvoznice predloži vse ustrezne dokumente, ki dokazujejo status porekla izdelka kot tudi izpolnitev drugih zahtev te uredbe.

4. Izjavo na računu, katere besedilo je v Prilogi D, mora izvoznik natipkati, odtisniti ali natisniti na račun, obvestilo o odpremi ali drug trgovinski dokument v eni od jezikovnih različic, ki so navedene v tej Prilogi, v skladu z določbami notranjega prava države izvoznice. Če je napisana z roko, mora biti napisana s črnilom in s tiskanimi črkami.

5. Izjave na računu morajo imeti lastnoročni podpis izvoznika. Vendar se od pooblaščenega izvoznika v smislu člena 22 ne zahteva, da podpisuje take izjave, če se carinskim organom države izvoznice pisno zaveže, da sprejme polno odgovornost za vsako izjavo na računu, po kateri ga je mogoče prepoznati, kot da jo je lastnoročno podpisal.

6. Izjavo na računu lahko da izvoznik ob izvozu izdelkov, na katere se nanaša, ali po izvozu, če je predložena carinskim organom v državi uvoznici najkasneje v dveh letih po uvozu izdelkov, na katere se nanaša.

Člen 22

Pooblaščeni izvoznik

1. Carinski organi države članice izvoznice lahko pooblastijo katerega koli izvoznika (v nadaljevanju "pooblaščeni izvoznik"), ki pogosto izvaža izdelke po tej uredbi, da daje izjave na računu ne glede na vrednost izdelkov, na katere se nanaša. Izvoznik, ki prosi za tako pooblastilo, mora predložiti carinskim organom zadovoljiva dokazila o statusu porekla teh izdelkov in izpolnjevanju drugih zahtev te uredbe.

2. Carinski organi lahko odobrijo status pooblaščenega izvoznika po pogojih, ki so po njihovem mnenju primerni.

3. Carinski organi dodelijo pooblaščenemu izvozniku številko carinskega pooblastila, ki mora biti na izjavi na računu.

4. Carinski organi spremljajo in nadzirajo, kako pooblaščeni izvoznik uporablja pooblastilo.

5. Carinski organi lahko kadarkoli umaknejo pooblastilo. To morajo storiti, kadar pooblaščeni izvoznik ne predloži dokazil, navedenih v odstavku 1, ne izpolnjuje več pogojev, navedenih v odstavku 2, ali drugače nepravilno uporablja svoje pooblastilo.

Člen 23

Veljavnost dokazila o poreklu

1. Dokazilo o poreklu velja štiri mesece od datuma izdaje v državi izvoznici in v tem roku mora biti predloženo carinskim organom države uvoznice.

2. Dokazila o poreklu, ki so carinskim organom države uvoznice predložena po poteku roka za predložitev, določenega v odstavku 1, se lahko sprejmejo zaradi uporabe preferencialne obravnave, če jih zaradi izjemnih okoliščin ni bilo mogoče predložiti do določenega končnega datuma.

V drugih primerih predložitve z zamudo lahko carinski organi države uvoznice sprejmejo dokazila o poreklu, če so jim bili izdelki predloženi pred tem končnim datumom.

Člen 24

Predložitev dokazila o poreklu

Dokazila o poreklu se predložijo carinskim organom države uvoznice v skladu s postopki, ki se uporabljajo v tej državi. Ti organi lahko zahtevajo prevod dokazila o poreklu in lahko zahtevajo tudi, da uvozno deklaracijo spremlja izjava, s katero uvoznik potrjuje, da izdelki izpolnjujejo potrebne pogoje za uporabo te uredbe.

Člen 25

Uvoz po delih

Kadar se na zahtevo uvoznika in po pogojih, ki jih predpišejo carinski organi države uvoznice, razstavljeni ali nesestavljeni izdelki v smislu odstavka (a)drugega splošnega pravila harmoniziranega sistema, ki spadajo v oddelek XVI. in XVII. ali v tarifni številki 7308 in 9406 harmoniziranega sistema, uvažajo po delih, se za te izdelke pri prvem delnem uvozu carinskim organom predloži eno samo dokazilo o poreklu.

Člen 26

Izjeme glede dokazila o poreklu

1. Izdelki, ki jih posamezniki pošiljajo drugim posameznikom kot majhne pakete ali so del osebne prtljage potnikov, se priznavajo za izdelke s poreklom, ne da bi bilo treba predložiti dokazilo o poreklu, če se ti izdelki ne uvažajo v trgovinske namene in je bila dana izjava, da ustrezajo zahtevam te uredbe, ter ni dvoma o resničnosti take izjave. Če se izdelki pošiljajo po pošti, se izjava lahko napiše na carinsko deklaracijo CN22/CN23 ali na list papirja, ki se priloži temu dokumentu.

2. Občasni uvozi, pri katerih gre le za izdelke za osebno uporabo prejemnikov ali potnikov ali njihovih družin, se ne štejejo za uvoz v trgovinske namene, če je iz narave in količine izdelkov razvidno, da niso namenjeni za trgovanje.

Skupna vrednost teh izdelkov ne sme presegati 500 evrov pri majhnih paketih ali 1200 evrov pri izdelkih, ki so del osebne prtljage potnikov.

Člen 27

Dokazila

Listine iz člena 17(3) in 21(3), ki se uporabljajo za dokazovanje, da se izdelki, na katere se nanaša potrdilo o gibanju blaga EUR.1 ali izjava na računu, lahko štejejo za izdelke s poreklom iz Skupnosti, iz Ceute in Melille ali iz ene od drugih držav navedenih v členih 3 in 4, in izpolnjujejo druge zahteve te uredbe, so med drugim lahko tudi:

(a) neposredno dokazilo o postopkih, ki jih je opravil izvoznik ali dobavitelj za pridobitev tega blaga, kakor je na primer vsebovano v njegovih poslovnih knjigah ali notranjem knjigovodstvu;

(b) dokumenti, ki dokazujejo status porekla uporabljenih materialov, izdani ali sestavljeni v Skupnosti ali v Ceuti in Melilli, kjer se uporabljajo v skladu z notranjim pravom;

(c) dokumenti, ki dokazujejo postopek obdelave ali predelave materialov v Skupnosti ali v Ceuti in Melilli, izdani ali sestavljeni v Skupnosti ali v Ceuti in Melilli, kadar se uporabljajo v skladu z notranjim pravom;

(d) potrdila o gibanju blaga EUR.1 ali izjave na računih, ki dokazujejo status porekla uporabljenih materialov, izdana ali sestavljena v Skupnosti ali v Ceuti in Melilli v skladu s to uredbo, ali v drugih državah, navedenih v členu 3 in 4, v skladu s pravili o poreklu, ki so enaka kot pravila v tej uredbi.

Člen 28

Shranjevanje dokazil o poreklu in dokazilnih listin

1. Izvoznik, ki vlaga zahtevek za izdajo potrdila o gibanju blaga EUR.1, mora vsaj tri leta hraniti dokumente, navedene v členu 17(3).

2. Izvoznik, ki daje izjavo na računu, mora vsaj tri leta hraniti kopijo te izjave kot tudi dokumente, navedene v členu 21(3).

3. Carinski organi države izvoznice, ki izdajo potrdilo o gibanju blaga EUR.1, morajo vsaj tri leta hraniti zahtevek za izdajo tega potrdila, naveden v člena 17(2).

4. Carinski organi države uvoznice morajo vsaj tri leta hraniti potrdila o gibanju blaga EUR.1 in izjave na računih, ki so jim bili predloženi.

Člen 29

Razlike in oblikovne napake

1. Če so ugotovljene manjše razlike med navedbami na dokazilu o poreklu in tistimi na dokumentih, ki so bili predloženi carinskemu uradu zaradi izpolnjevanja uvoznih formalnosti za izdelke, to še ne pomeni ničnosti navedenega dokazila o poreklu, če se ustrezno ugotovi, da ta dokument ustreza predloženim izdelkom.

2. Očitne oblikovne napake, kot so na primer tipkarske, na dokazilu o poreklu ne morejo biti razlog za zavrnitev, če te napake ne ustvarjajo dvomov o pravilnosti navedb v tem dokumentu.

Člen 30

Zneski, izraženi v evrih

1. Zneski v nacionalni valuti izvozne države članice ali uporabljeni v Ceuti in Melilli, ki so protivrednosti zneskov, izraženih v evrih, so v navedeni nacionalni valuti protivrednosti zneskov, izraženih v evrih na prvi delovni dan v oktobru 1999, in jih Komisija uradno sporoči državam članicam.

2. Kadar so zneski višji od ustreznih zneskov, ki jih je določila država uvoznica, jih slednja sprejme, če so izdelki zaračunani v valuti izvozne države članice. Kadar so izdelki zaračunani v valuti druge države članice, uvozna država članica prizna zneske, ki jih je sporočila zadevna država članica.

POGLAVJE VI

DOGOVORI O UPRAVNEM SODELOVANJU

Člen 31

Medsebojna pomoč

1. Carinski organi Španije in carinski organi drugih držav članic si preko Komisije Evropskih skupnosti medsebojno izmenjajo vzorčne odtise žigov, ki jih uporabljajo njihovi carinski organi pri izdajanju potrdil o gibanju blaga EUR.1, in naslove carinskih organov, odgovornih za preverjanje teh potrdil in izjav na računih.

2. Da bi zagotovili pravilno uporabo te uredbe, si Španija in druge države članice preko pristojnih carinskih uprav medsebojno pomagajo pri preverjanju verodostojnosti potrdil o gibanju blaga EUR.1 ali izjav na računih ter točnosti informacij, ki so tam navedene.

Člen 32

Preverjanje dokazil o poreklu

1. Dokazila o poreklu se naknadno preverjajo naključno ali kadar carinski organi države članice uvoznice upravičeno dvomijo o pristnosti teh dokumentov, statusu porekla teh izdelkov ali izpolnjevanju drugih zahtev te uredbe.

2. Zaradi izvajanja določb odstavka 1 morajo carinski organi države članice uvoznice vrniti potrdilo o gibanju blaga EUR.1 in račun, če je bil predložen, izjavo na računu ali kopijo teh listin carinskim organom države članice izvoznice, in če je ustrezno, navesti razloge za poizvedbo oziroma njeno obliko. V podporo zahtevi za naknadno preverjanje se pošlje vsak pridobljen dokument ali informacija, ki kaže, da so podatki na dokazilu o poreklu napačni.

3. Naknadno preverjanje opravljajo carinski organi države članice izvoznice. V ta namen imajo pravico zahtevati katero koli dokazilo in opraviti kakršenkoli pregled izvoznikovih poslovnih knjig ali katerikoli drug pregled, za katerega menijo, da je potreben.

4. Če se carinski organi uvozne države članice odločijo, da bodo začasno prenehali priznavati preferencialno obravnavo za te izdelke, medtem ko čakajo na izide preverjanja, morajo uvozniku ponuditi sprostitev izdelkov, ob vseh previdnostnih ukrepih, ki se jim zdijo potrebni.

5. Carinski organi, ki so zahtevali naknadno preverjanje, morajo biti o izidih preverjanja obveščeni čim prej. Izidi morajo jasno pokazati, ali so listine verodostojne in ali se izdelki, na katere se nanašajo, lahko štejejo za izdelke s poreklom iz Skupnosti, iz Ceute in Melille ali iz ene od drugih držav, navedenih v členu 3 in 4, ter izpolnjujejo druge zahteve te uredbe.

6. Če v primerih upravičenega dvoma ni odgovora v desetih mesecih od datuma zahteve za naknadno preverjanje ali če odgovor ne vsebuje zadostnih informacij za določitev verodostojnosti obravnavanega dokumenta ali pravega porekla izdelkov, carinski organi, ki so zahtevali preverjanje, razen v izjemnih okoliščinah, zavrnejo upravičenost za preferencialno obravnavo.

Člen 33

Reševanje sporov

Če pride do sporov glede postopkov preverjanja iz člena 32, ki jih ni mogoče rešiti med carinskimi organi, ki zahtevajo preverjanje, in carinskimi organi, odgovornimi za izvedbo tega preverjanja, ali če se pojavi vprašanje glede razlage te uredbe, jih je treba predložiti Odboru za carinski zakonik, ki je bil ustanovljen z Uredbo Sveta (EGS) št. 2913/92 [3].

V vseh primerih se spori med uvoznikom in carinskimi organi države uvoznice rešujejo v skladu z zakonodajo te države.

Člen 34

Kazni

Kaznovan bo vsakdo, ki sestavi ali povzroči, da se sestavi dokument, ki vsebuje nepravilne podatke, z namenom, da bi pridobil preferencialno obravnavo za izdelke. Predvidene kazni morajo biti učinkovite, sorazmerne in odvračilne.

Člen 35

Proste cone

1. Države članice ukrenejo vse potrebno, da zagotovijo, da se izdelki, s katerimi se trguje na podlagi potrdila o poreklu blaga in za katere med prevozom uporabljajo prosto cono na njihovem ozemlju, ne zamenjajo z drugimi izdelki ter da na njih ne bodo opravljeni drugi postopki razen, običajnih, ki so potrebni za preprečevanje poslabšanja njihovega stanja.

2. Z odstopanjem od določb odstavka 1, če se izdelki s poreklom iz Skupnosti ali Ceute in Melille, ki imajo dokazilo o poreklu, uvozijo v prosto cono in se na njih opravijo predelave ali obdelave, pristojni organi na izvoznikovo zahtevo izdajo novo potrdilo o gibanju blaga EUR.1, če je opravljena obdelava ali predelava v skladu z določbami te uredbe.

POGLAVJE VII

KONČNE DOLOČBE

Člen 36

Razveljavitev

Uredba (EGS) št. 1135/88 se razveljavi.

Sklicevanja na razveljavljeno uredbo se razumejo kot sklicevanja na to uredbo.

Člen 37

Začetek veljavnosti

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. decembra 2000

Za Svet

Predsednik

C. Pierret

[1] UL L 114, 2.5.1988, str. 1. Uredba, kakor je bila nazadnje spremenjena z Uredbo (EGS) št. 3902/89 (UL L 375, 23.12.1989, str. 5).

[2] UL L 171, 29.6.1991, str. 1. Uredba, kakor je bila nazadnje spremenjena z Uredbo (ES) št. 2674/1999 (UL L 326, 18.12.1999, str. 3).

[3] UL L 302, 19.10.1992, str. 1.

--------------------------------------------------

PRILOGA A

UVODNE OPOMBE K SEZNAMU V PRILOGI B

Opomba 1:

Seznam določa pogoje, ki se zahtevajo za vse izdelke, da bi se lahko šteli za zadostno obdelane ali predelane v smislu člena 6 te uredbe.

Opomba 2:

2.1 Prva dva stolpca v seznamu opisujeta pridobljeni izdelek. Prvi stolpec iz seznama je tarifna številka ali številka poglavja, ki se uporablja v Harmoniziranem sistemu, drugi stolpec pa vsebuje poimenovanje blaga, ki se v tem sistemu uporablja za to tarifno številko ali poglavje. Za vsak vpis v prvih dveh stolpcih je določeno pravilo v stolpcu 3 ali 4. Kjer je, v nekaterih primerih, pred vpisom v prvem stolpcu "ex", se pravila v stolpcu 3 ali 4 uporabljajo samo za del tarifne številke ali poglavja, opisane v stolpcu 2.

2.2 Če je v stolpcu 1 združenih več tarifnih številk ali pa je navedena številka poglavja, in je zato poimenovanje izdelkov v stolpcu 2 splošno, se zraven navedena pravila v stolpcu 3 oziroma 4 uporabljajo za vse izdelke, ki se po Harmoniziranem sistemu uvrščajo v tarifne številke tega poglavja ali v katere koli tarifne številke, združene v stolpcu 1.

2.3 Če seznam vsebuje različna pravila, ki se uporabljajo za različne izdelke v okviru ene tarifne številke, je v vsakem novem odstavku opis tega dela tarifne številke, za katerega se uporabljajo zraven navedena pravila v stolpcu 3 ali 4.

2.4 Če je za vpis v prvih dveh stolpcih pravilo določeno tako v stolpcu 3 in 4, ima izvoznik možnost izbire, da uporabi bodisi pravilo, določeno v stolpcu 3, ali tisto iz stolpca 4. Če v stolpcu 4 ni pravila o poreklu, je treba uporabiti pravilo, določeno v stolpcu 3.

Opomba 3:

3.1 Določbe člena 6 te uredbe v zvezi z izdelki, ki so pridobili status blaga s poreklom in so uporabljeni pri izdelavi drugih izdelkov, se uporabljajo ne glede na to, ali je bil ta status pridobljen v tovarni, v kateri se izdelki uporabljajo, ali v drugi tovarni v Skupnosti ali v Ceuti in Melilli.

Primer:

Motor iz tarifne številke 8407, za katerega pravilo določa, da vrednost materialov brez porekla, ki se lahko vgradijo, ne sme presegati 40 % cene izdelka franko tovarna, je izdelan iz "drugih legiranih jekel, grobo oblikovanih s kovanjem" iz tarifne številke ex7224.

Če je bilo to kovanje opravljeno v Skupnosti iz ingota brez porekla, potem je že pridobil status porekla na podlagi pravila za tarifno številko ex7224 na seznamu. Zato se pri izračunu vrednosti motorja šteje, da ima poreklo, ne glede na to, ali je bil izdelan v isti ali v drugi tovarni v Skupnosti. Zato se vrednost ingota brez porekla ne upošteva, ko se sešteva vrednost uporabljenih materialov brez porekla.

3.2 Pravilo v seznamu pomeni najmanjši del potrebne obdelave ali predelave in več predelave ali obdelave prav tako dodeli status porekla, nasprotno pa manj predelave ali obdelave ne more dodeliti statusa porekla. Če pravilo torej določa, da je mogoče na določeni stopnji izdelave uporabiti material brez porekla, je uporaba tega materiala na zgodnejši stopnji obdelave dovoljena, uporaba takega materiala na kasnejši stopnji pa ne.

3.3 Brez poseganja v opombo 3.2, če pravilo določa, da se lahko uporabljajo "materiali iz katerekoli tarifne številke", se lahko uporabljajo tudi materiali iz iste tarifne številke kot izdelek, ki pa morajo upoštevati vse posebne omejitve, ki jih pravilo lahko vsebuje. Toda izraz "izdelano iz materialov iz katerekoli tarifne številke, vštevši z drugimi materiali iz tarifne številke …" pomeni, da se lahko uporabijo samo materiali, uvrščeni pod isto tarifno številko kot izdelek in ki imajo drugačno poimenovanje kot izdelek, kakor je navedeno v stolpcu 2 na seznamu.

3.4 Kadar pravilo na seznamu določa, da se izdelek lahko izdela iz več kot enega materiala, to pomeni, da se lahko uporabi katerikoli material ali več materialov. Ne zahteva pa, da je treba uporabiti vse.

Primer:

Pravilo za tkanine iz tarifnih številk 5208 do 5212 določa, da se lahko uporabijo naravna vlakna, prav tako pa se lahko med drugimi materiali uporabijo tudi kemični materiali. To pa ne pomeni, da je treba uporabiti oboje; uporabi se lahko eno ali drugo ali pa oboje.

3.5 Kadar pravilo na seznamu določa, da mora biti izdelek izdelan iz določenega materiala, ta pogoj očitno ne preprečuje uporabe drugih materialov, ki zaradi svoje narave tega pravila ne morejo zadostiti (glej tudi opombo 6.2 spodaj v zvezi s tekstilom).

Primer:

Pravilo za pripravljeno hrano iz tarifne številke 1904, ki posebej izključuje uporabo žitaric in njihovih izdelkov, ne preprečuje uporabe mineralnih soli, kemikalij in drugih dodatkov, ki niso izdelki iz žitaric.

Vendar to ne velja za izdelke, ki so, čeprav ne morejo biti izdelani iz posebnih materialov, določenih na seznamu, lahko izdelani iz materiala enake narave na zgodnejši stopnji izdelave.

Primer:

Če gre za oblačila iz poglavja z oznako ex poglavje 62, izdelanega iz netkanih materialov, če je za to vrsto izdelkov dovoljena samo uporaba preje brez porekla, ni možno začeti pri netkanem blagu, čeprav netkano blago običajno ne more biti izdelano iz preje. V takih primerih je začetni material običajno na stopnji pred prejo, to je na stopnji vlaken.

3.6. Če pravilo na seznamu navaja za največjo vrednost materialov brez porekla, ki se lahko uporabijo, dve odstotni postavki, se ta odstotka ne smeta seštevati. Z drugimi besedami, največja vrednost vseh uporabljenih materialov brez porekla nikoli ne sme preseči najvišje od navedenih odstotnih postavk. Poleg tega ne smejo biti presežene posamezne odstotne postavke, ki se nanašajo na določene materiale.

Opomba 4:

4.1 Izraz "naravna vlakna" se na seznamu uporablja za vlakna, ki niso umetna ali sintetična. Omejen je na stopnje pred predenjem, vključno z odpadki, in, razen če ni drugače določeno, izraz zajema vlakna, ki so bila mikana, česana ali drugače obdelana, vendar nepredena.

4.2 Izraz "naravna vlakna" vključuje konjsko žimo iz tarifne številke 0503, svilo iz tarifnih številk 5002 in 5003 ter volnena vlakna, fino ali grobo živalsko dlako iz tarifnih številk 5101 do 5105, bombažna vlakna iz tarifnih številk 5201 do 5203 in druga rastlinska vlakna iz tarifnih številk 5301 do 5305.

4.3 Izrazi "tekstilna kaša", "kemični materiali" in "materiali za izdelavo papirja" so na seznamu uporabljeni za opis materialov, ki niso uvrščeni v poglavja od 50 do 63 in se lahko uporabljajo za izdelavo umetnih, sintetičnih ali papirnih vlaken ali preje.

4.4 Izraz "umetna ali sintetična rezana vlakna" se na seznamu uporablja za sintetične ali umetne filamente, rezana vlakna ali odpadke iz tarifnih številk 5501 do 5507.

Opomba 5:

5.1 Če se za izdelek v seznamu navaja ta opomba, se za katere koli osnovne tekstilne materiale, ki se uporabljajo pri njihovi izdelavi in če se upoštevajo skupaj, ne presegajo 10 % skupne teže vseh uporabljenih osnovnih tekstilnih materialov, ne uporabljajo pogoji, določeni v stolpcu 3 seznama (glej tudi opombi 5.3 in 5.4 spodaj).

5.2 Vendar pa se odstopanje iz opombe 5.1 lahko uporabi le za mešane izdelke, ki so narejeni iz dveh ali več osnovnih tekstilnih materialov.

Osnovni tekstilni materiali so:

- svila,

- volna,

- groba živalska dlaka,

- fina živalska dlaka,

- konjska žima,

- bombaž,

- materiali za izdelavo papirja in papir,

- lan,

- prava konoplja,

- juta in druga tekstilna vlakna iz ličja,

- sisal in druga tekstilna vlakna iz rodu agav,

- kokosova vlakna, abaka, ramija in druga rastlinska tekstilna vlakna,

- sintetični filamenti,

- umetni filamenti,

- prevodni filamenti,

- sintetična rezana vlakna iz polipropilena,

- sintetična rezana vlakna iz poliestra,

- sintetična rezana vlakna iz poliamida,

- sintetična rezana vlakna iz poliakrilonitrila,

- sintetična rezana vlakna iz polimida,

- sintetična rezana vlakna iz politetrafluoretilena,

- sintetična rezana vlakna iz polifenilen sulfida,

- sintetična rezana vlakna iz polivinil klorida,

- druga sintetična rezana vlakna,

- umetna rezana vlakna iz viskoze,

- druga umetna rezana vlakna,

- preja iz poliuretana, laminirana s fleksibilnimi segmenti polietra, povezana ali ne,

- preja iz poliuretana, laminirana s fleksibilnimi segmenti poliestra, povezana ali ne,

- izdelki iz tarifne številke 5605 (metalizirana preja), ki vključujejo trak z jedrom iz aluminijaste folije ali z jedrom iz plastičnega sloja, prevlečenega ali ne z aluminijastim prahom, širine, ki ne presega 5 mm, kjer so plasti zlepljene s prozornim ali barvnim lepilom med dvema plastičnima slojema,

- drugi izdelki iz tarifne številke 5605.

Primer:

Preja iz tarifne številke 5205, izdelana iz bombažnih vlaken iz tarifne številke 5203 in sintetičnih rezanih vlaken iz tarifne številke 5506, je mešana preja. Zato se lahko uporabijo sintetična rezana vlakna brez porekla, ki ne izpolnjujejo pravil o poreklu (ki zahtevajo izdelavo iz kemičnih materialov ali tekstilne kaše), pod pogojem, da njihova skupna teža ne presega 10 % teže preje.

Primer:

Volnena tkanina iz tarifne številke 5112, izdelana iz volnene preje iz tarifne številke 5107 in sintetične preje iz sintetičnih rezanih vlaken iz tarifne številke 5509, je mešana tkanina. Zato se lahko sintetična preja, ki ne izpolnjuje pravil o poreklu (ki zahtevajo izdelavo iz kemičnih materialov ali tekstilne kaše) ali volnena preja, ki ne izpolnjuje pravil o poreklu (ki zahtevajo izdelavo iz naravnih vlaken, nemikanih ali nečesanih ali kako drugače pripravljenih za predenje), ali kombinacija obeh prej uporabi pod pogojem, da njihova skupna teža ne presega 10 % teže tkanine.

Primer:

Taftana tekstilna tkanina iz tarifne številke 5802, izdelana iz bombažne preje iz tarifne številke 5205 in iz bombažne tkanine iz tarifne številke 5210, je mešan izdelek le, če je bombažna tkanina sama mešana tkanina, izdelana iz prej, uvrščenih pod dve različni tarifni številki, ali če so uporabljene bombažne preje same mešanice.

Primer:

Če bi bila ta taftana tekstilna tkanina izdelana iz bombažne preje iz tarifne številke 5205 in iz sintetične tkanine iz tarifne številke 5407, je očitno, da je uporabljena preja iz dveh različnih osnovnih tekstilnih materialov, in v skladu s tem je taftana tekstilna tkanina mešan izdelek.

5.3 Za izdelke, ki vsebujejo "prejo iz poliuretana, laminirano s fleksibilnimi segmenti iz polietra, povezano ali ne", je to odstopanje pri preji 20 %.

5.4 Za izdelke, ki vsebujejo "trak z jedrom iz aluminijaste folije ali z jedrom iz plastičnega sloja, prevlečenega ali ne z aluminijastim prahom, širine, ki ne presega 5 mm, kjer so plasti zlepljene z lepilom med dvema plastičnima slojema", je to odstopanje pri traku 30 %.

Opomba 6:

6.1 Če se v seznamu sklicuje na to opombo, se tekstilni materiali, (razen podlog in medvlog), ki ne ustrezajo pravilu za izdelan izdelek, določenem na seznamu v stolpcu 3, lahko uporabijo, če se uvrščajo v drugo tarifno številko, kot je tarifna številka izdelka in če njihova vrednost ne presega 8 % cene izdelka franko tovarna.

6.2 Brez poseganja v opombo 6.3 se materiale, ki niso uvrščeni v poglavja 50 do 63, lahko prosto uporablja za izdelavo tekstilnih izdelkov, ne glede na to, ali vsebujejo tekstil ali ne.

Primer:

Če pravilo v seznamu določa, da mora biti za določen tekstilni izdelek (na primer hlače), uporabljena preja, to ne preprečuje uporabe kovinskih predmetov, kot so gumbi, ker gumbi niso uvrščeni v poglavja 50 do 63. Iz istega razloga to ne preprečuje uporabe zadrg, čeprav zadrge običajno vsebujejo tekstil.

6.3 Kadar se uporablja odstotno pravilo, je treba pri izračunu vrednosti vključenih materialov brez porekla upoštevati vrednost materialov, ki niso uvrščeni v poglavja 50 do 63.

Opomba 7:

7.1 Za namene tarifnih številk ex2707, 2713 do 2715, ex2901, ex2902 in ex3403 so "specifični procesi" naslednji:

(a) vakuumska destilacija;

(b) ponovna destilacija z zelo natančnim procesom frakcioniranja [1];

(c) razbijanje (kreking);

(d) preoblikovanje (reforming);

(e) ekstrakcija s pomočjo izbranih topil;

(f) proces, ki vsebuje vse naslednje postopke: obdelavo s koncentrirano žveplovo kislino, oleumom ali žveplovim anhidridom; nevtralizacijo z alkalnimi sredstvi, razbarvanje in očiščevanje z naravno aktivno prstjo, aktivirano prstjo, aktiviranim ogljem ali boksitom;

(g) polimerizacija;

(h) alkalizacija;

(i) izomerizacija.

7.2 Za namene tarifnih številk 2710, 2711 in 2712 so "specifični procesi" naslednji:

(a) vakuumska destilacija;

(b) ponovna destilacija z zelo natančnim procesom frakcioniranja [2];

(c) razbijanje (kreking);

(d) preoblikovanje (reforming);

(e) ekstrakcija s pomočjo izbranih topil;

(f) proces, ki vsebuje vse naslednje postopke: obdelavo s koncentrirano žveplovo kislino, oleumom ali žveplovim anhidridom; nevtralizacijo z alkalnimi sredstvi, razbarvanje in očiščevanje z naravno aktivno prstjo, aktivirano prstjo, aktiviranim ogljem ali boksitom;

(g) polimerizacija;

(h) alkalizacija;

(ij) izomerizacija;

(k) samo v zvezi s težkimi olji iz tarifne številke ex2710, razžveplanje z vodikom, ki povzroči redukcijo vsaj 85 % vsebine žvepla pri obdelanih izdelkih (metoda ASTM D 1266-59 T);

(l) samo za izdelke iz tarifne številke 2710, deparafinizacija s postopkom, ki ni filtriranje;

(m) samo za težka olja iz tarifne številke ex2710, obdelava z vodikom pri tlaku nad 20 barov in temperaturi nad 250 °C, z uporabo katalizatorja, razen obdelave za razžveplanje, kadar vodik predstavlja aktivni element v kemični reakciji. Vendar se nadaljnja obdelava olj za mazanje iz tarifne številke prej 2710 z vodikom (npr. končna obdelava z vodikom ali razbarvanje), še posebno takrat, kadar se želi izboljšati barva ali obstojnost, ne obravnava kot specifični proces;

(n) samo za goriva iz tarifne številke ex2710, atmosferska destilacija, če se manj kot 30 vol. % izdelkov, vključno z izgubami, destilira pri 300 °C po metodi ASTM D 86;

(o) samo za težka olja, razen plinskih olj in kurilnih olj iz tarifne številke ex2710, obdelava s pomočjo visokofrekvenčnih razelektritev skozi krtačke.

7.3 Za namene tarifnih številk ex2707, 2713 do 2715, ex2901, ex2902 in ex3403, porekla ne podelijo enostavne operacije, kot so: čiščenje, dekantiranje, razsoljevanje, vodna separacija, filtriranje, barvanje, označevanje, ohranjanje vsebine žvepla kot rezultat mešanja izdelkov z različno vsebino žvepla, katerakoli kombinacija teh operacij ali podobne operacije.

[1] Glej dodatno pojasnjevalno opombo 4(b) k poglavju 27 kombinirane nomeklature.

[2] Glej dodatno pojasnjevalno opombo 4(b) k poglavju 27 kombinirane nomeklature.

--------------------------------------------------

PRILOGA B

SEZNAM OBDELAV ALI PREDELAV, KI JIH JE TREBA OPRAVITI NA MATERIALIH BREZ POREKLA, DA BI LAHKO IZDELANI IZDELKI DOBILI STATUS BLAGA S POREKLOM

Izdelki, navedeni v seznamu, niso vsi nujno zajeti v tej uredbi. Zato je treba upoštevati druge dele Protokola št. 2 k Aktu o pristopu Španije in Portugalske.

Tarifna številka HS | Poimenovanje blaga | Obdelava ali predelava, opravljena na materialih brez porekla, ki jim da status blaga s poreklom |

| |

(1) | (2) | (3) ali (4) | (3) ali (4) |

Poglavje 1 | Žive živali | Vse živali iz poglavja 1 morajo biti v celoti pridobljene | |

Poglavje 2 | Meso in užitni mesni klavnični izdelki | Proizvodnja, pri kateri so vsi uporabljeni materiali iz poglavij 1 in 2 že v celoti pridobljeni | |

Poglavje 3 | Ribe in raki, mehkužci in drugi vodni nevretenčarji | Proizvodnja, pri kateri so vsi uporabljeni materiali iz poglavja 3 v celoti pridobljeni | |

ex Poglavje 4 | Mlečni izdelki; ptičja jajca; naravni med; užitni izdelki živalskega izvora, ki niso navedeni ali zajeti na drugem mestu; razen: | Proizvodnja, pri kateri so vsi uporabljeni materiali iz poglavja 4 v celoti pridobljeni | |

0403 | Pinjenec, kislo mleko in smetana, jogurt, kefir in drugo fermentirano ali skisano mleko in smetana, koncentrirano ali ne ali z dodanim sladkorjem ali drugimi sladili ali ne ali aromatizirano ali ne ali z dodanim sadjem, oreški ali kakavom ali ne | Izdelava, pri kateri: morajo biti vsi uporabljeni materiali iz poglavja 4 v celoti pridobljeni,mora biti ves uporabljen sadni sok (razen ananasovega, citroninega ali grenivkinega soka) iz tarifne številke 2009 že s poreklom,vrednost katerih koli uporabljenih materialov iz poglavja 17 ne presega 30 % cene izdelka franko tovarna | |

ex Poglavje 5 | Izdelki živalskega izvora, ki niso navedeni ali zajeti na drugem mestu; razen: | Proizvodnja, pri kateri so vsi uporabljeni materiali iz poglavja 5 v celoti pridobljeni | |

ex0502 | Pripravljene ščetine in dlaka domačih ali divjih prašičev | Čiščenje, dezinfekcija, razvrščanje in izravnavanje ščetin in dlak | |

Poglavje 6 | Živo drevje in druge rastline; čebulice, korenine in podobno; rezano cvetje in okrasno listje | Izdelava, pri kateri: morajo biti vsi uporabljeni materiali iz poglavja 6 v celoti pridobljeni,vrednost vseh uporabljenih materialov ne presega 50 % cene izdelka franko tovarna | |

Poglavje 7 | Užitne vrtnine in nekateri koreni in gomolji | Proizvodnja, pri kateri so vsi uporabljeni materiali iz poglavja 7 v celoti pridobljeni | |

Poglavje 8 | Užitno sadje in oreški; lupine agrumov ali dinj ali lubenic | Izdelava, pri kateri: mora biti vse uporabljeno sadje in oreški v celoti pridobljeno,vrednost katerih koli uporabljenih materialov iz poglavja 17 ne presega 30 % cene izdelka franko tovarna | |

ex Poglavje 9 | Kava, čaj, mate čaj in začimbe; razen: | Proizvodnja, pri kateri so vsi uporabljeni materiali iz poglavja 9 v celoti pridobljeni | |

0901 | Kava, pražena ali nepražena, z ali brez kofeina; lupine in kožice kave; kavni nadomestki, ki vsebujejo kakršen koli odstotek kave | Izdelava iz materialov iz katerekoli tarifne številke | |

0902 | Čaj, aromatiziran ali ne | Izdelava iz materialov iz katerekoli tarifne številke | |

ex0910 | Mešanice začimb | Izdelava iz materialov iz katerekoli tarifne številke | |

Poglavje 10 | Žita | Proizvodnja, pri kateri so vsi uporabljeni materiali iz poglavja 10 v celoti pridobljeni | |

ex Poglavje 11 | Izdelki mlinske industrije; slad; škrob, inulin; pšenični gluten, razen: | Proizvodnja, pri kateri so vsa uporabljena žita, užitne vrtnine, korenine in gomolji iz tarifne številke 0714 ali sadje v celoti pridobljeni | |

ex1106 | Moka, zdrob in prah iz sušenih, oluščenih stročnic iz tarifne številke 0713 | Sušenje in mletje sušenih stročnic iz tarifne številke 0708 | |

Poglavje 12 | Oljna semena in plodovi; razno zrnje, semena in plodovi; industrijske ali zdravilne rastline; slama in krma | Proizvodnja, pri kateri so vsi uporabljeni materiali iz poglavja 12 v celoti pridobljeni | |

1301 | Šelak; naravne gume, smole, gumijeve smole in oljnate smole (na primer balzami) | Proizvodnja, pri kateri vrednost katerih koli uporabljenih materialov iz tarifne številke 1301 ne sme presegati 50 % cene izdelka franko tovarna | |

1302 | Rastlinski sokovi in ekstrakti; pektinske snovi, pektinati in pektati; agar-agar in druge sluzi in sredstva za zgoščevanje, modificirani ali ne, dobljeni iz rastlinskih proizvodov: | | |

— Sluzi in snovi za zgoščevanje, modificirane, dobljene iz rastlinskih proizvodov | Izdelava iz nemodificiranih sluzi in sredstev za zgoščevanje | |

— Drugo | Proizvodnja, pri kateri vrednost vseh uporabljenih materialov ne presega 50 % cene izdelka franko tovarna | |

Poglavje 14 | Rastlinski materiali za pletarstvo; rastlinski izdelki, ki niso navedeni ali zajeti na drugem mestu; | Proizvodnja, pri kateri so vsi uporabljeni materiali iz poglavja 14 v celoti pridobljeni | |

ex Poglavje 15 | Masti in olja živalskega ali rastlinskega izvora in njihove frakcije; pripravljene užitne maščobe; živalski ali rastlinski voski; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. | |

1501 | Prašičja maščoba (vključno z mastjo) in piščančja maščoba, razen tistih iz tarifnih številk 0209 ali 1503: | | |

— Maščobe iz kosti ali odpadkov | Proizvodnja iz materialov iz katerekoli tarifne številke, razen iz tar. številk 0203, 0206 ali 0207 ali kosti iz tarifne številke 0506 | |

— Drugo | Proizvodnja iz prašičjega mesa ali užitnih klavničnih izdelkov iz tarifne številke 0203 ali 0206 ali iz piščančjega mesa in užitnih klavničnih izdelkov iz tarifne številke 0207 | |

1502 | Maščobe goved, ovac in koz, razen tistih iz tarifne številke 1503: | | |

— Maščobe iz kosti ali odpadkov | Proizvodnja iz materialov iz katerekoli tarifne številke, razen iz tar. številk 0201, 0202, 0204 ali 0206 ali kosti iz tarifne številke 0506 | |

— Drugo | Proizvodnja, pri kateri so vsi uporabljeni materiali iz poglavja 2 v celoti pridobljeni | |

1504 | Masti in olja rib ali morskih sesalcev ter njihove frakcije, prečiščeni ali neprečiščeni, toda kemično nemodificirani: | | |

— Trdne frakcije | Proizvodnja iz materialov iz katerekoli tarifne številke, skupaj z drugimi materiali iz tarifne številke 1504 | |

— Drugo | Proizvodnja, pri kateri so vsi uporabljeni materiali iz poglavij 2 in 3 že v celoti pridobljeni | |

ex1505 | Prečiščen lanolin | Proizvodnja iz surove maščobe iz volne iz tarifne številke 1505 | |

1506 | Druge masti in olja živalskega izvora in njihove frakcije, prečiščene ali neprečiščene, toda kemično nemodificirane: | | |

— Trdne frakcije | Proizvodnja iz materialov iz katerekoli tarifne številke, skupaj z drugimi materiali iz tarifne številke 1506 | |

— Drugo | Proizvodnja, pri kateri so vsi uporabljeni materiali iz poglavja 2 v celoti pridobljeni | |

1507 do 1515 | Olja rastlinskega izvora in njihove frakcije: | | |

— Sojino olje, olje iz arašidov, palmovo olje, olje iz kopre, palmovega jedra, babassuja, tungovo in oiticica olje, mirtin vosek in japonski vosek, frakcije jojoba olja in olja za tehnične ali industrijske namene, razen za proizvodnjo hrane za človeško prehrano | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. | |

— Trdne frakcije, razen frakcije jojoba olja | Proizvodnja iz drugih materialov iz tarifnih številk 1507 do 1515 | |

— Drugo | Proizvodnja, pri kateri so vsi uporabljeni rastlinski materiali v celoti pridobljeni | |

1516 | Masti in olja živalskega ali rastlinska izvora in njihove frakcije, deloma ali v celoti hidrogenirane, interesterificirane, reesterificirane ali elaidinizirane, prečiščene ali neprečiščene, toda nadalje nepredelane | Izdelava, pri kateri: morajo biti vsi uporabljeni materiali iz Poglavja 2 v celoti pridobljeni,morajo biti vsi uporabljeni rastlinski materiali v celoti pridobljeni. Lahko pa se uporabijo materiali iz tarifnih številk 1507, 1508, 1511 in 1513 | |

1517 | Margarina; užitne mešanice ali pripravki iz masti ali olj živalskega ali rastlinskega izvora ali frakcij različnih masti ali olj iz tega poglavja, razen užitnih masti ali olj ali njihovih frakcij iz tar. št. 1516 | Izdelava, pri kateri: morajo biti vsi uporabljeni materiali iz poglavij 2 in 4 v celoti pridobljeni,morajo biti vsi uporabljeni rastlinski materiali v celoti pridobljeni. Lahko pa se uporabijo materiali iz tarifnih številk 1507, 1508, 1511 in 1513 | |

Poglavje 16 | Izdelki iz mesa, rib ali rakov, mehkužcev ali drugih vodnih nevretenčarjev | Proizvodnja iz živali iz poglavja 1. Vsi uporabljeni materiali iz poglavja 3 morajo biti v celoti pridobljeni | |

ex Poglavje 17 | Sladkorji in sladkorni izdelki; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar.št. izdelka. | |

ex1701 | Sladkor iz sladkornega trsa ali sladkorne pese in kemično čista saharoza v trdnem stanju, aromatizirani ali obarvani | Proizvodnja, pri kateri vrednost katerih koli uporabljenih materialov iz poglavja 17 ne presega 30 % cene izdelka franko tovarna | |

1702 | Drugi sladkorji, vključno s kemično čisto laktozo, maltozo, glukozo in fruktozo, v trdnem stanju; sladkorni sirupi brez dodatkov za aromatiziranje ali barvil; umetni med in mešanice umetnega ter naravnega medu; karamelni sladkor: | | |

— Kemično čista maltoza in fruktoza | Proizvodnja iz materialov iz katerekoli tarifne številke, skupaj z drugimi materiali iz tarifne številke 1702 | |

— Drugi sladkorji v trdni obliki, aromatizirani ali obarvani | Proizvodnja, pri kateri vrednost katerih koli uporabljenih materialov iz poglavja 17 ne presega 30 % cene izdelka franko tovarna | |

— Drugo | Proizvodnja, pri kateri so vsi uporabljeni materiali že materiali s poreklom | |

ex1703 | Melase, dobljene pri ekstrakciji ali rafiniranju sladkorja, aromatizirane ali obarvane | Proizvodnja, pri kateri vrednost katerih koli uporabljenih materialov iz poglavja 17 ne presega 30 % cene izdelka franko tovarna | |

1704 | Sladkorni proizvodi (vključno z belo čokolado), brez kakava | Izdelava, pri kateri: so vsi uporabljeni materiali uvrščeni v drugo tarifno številko, kot je tar. št. izdelka,vrednost katerih koli uporabljenih materialov iz poglavja 17 ne presega 30 % cene izdelka franko tovarna | |

Poglavje 18 | Kakav in pripravki, ki vsebujejo kakav | Izdelava, pri kateri: so vsi uporabljeni materiali uvrščeni v drugo tarifno številko, kot je tar. št izdelka,vrednost katerih koli uporabljenih materialov iz poglavja 17 ne presega 30 % cene izdelka franko tovarna | |

1901 | Sladni ekstrakt; živila iz moke, zdroba, škroba ali sladnega ekstrakta, brez dodatka kakava ali z dodatkom kakava manj kot 40 mas. %, izračunane na povsem razmaščeni osnovi, ki niso navedena ali zajeta na drugem mestu; živila iz izdelkov iz tarifnih številk 0401 do 0404 brez dodatka kakava ali z dodatkom kakava manj kot 5 mas. %, izračunane na povsem razmaščeni osnovi, ki niso navedena ali zajeta na drugem mestu | | |

— Sladni ekstrakt | Izdelava iz žit iz poglavja 10 | |

— Drugo | Izdelava, pri kateri: so vsi uporabljeni materiali uvrščeni v drugo tarifno številko, kot je tar. št.izdelka,vrednost uporabljenih materialov iz poglavij 4 in 17 ne presega 30 % cene izdelka franko tovarna | |

1902 | Testenine, kuhane ali nekuhane ali nepolnjene ali polnjene (z mesom ali drugimi snovmi) ali drugače pripravljene, kot so: špageti, makaroni, rezanci, lazanje, cmoki, ravioli, kaneloni; kuskus; pripravljeni ali nepripravljeni: | | |

— Ki vsebuje20 mas. % ali manj mesa, klavniških proizvodov, rib, rakov ali mehkužcev | Proizvodnja, pri kateri morajo biti vsa uporabljena žita in žitni derivativi (razen pšenice vrste "durum" in njenih derivativov) v celoti pridobljeni, | |

— Ki vsebuje več kot 20 mas. % mesa, klavniških proizvodov, rib, rakov ali mehkužcev | Izdelava, pri kateri: morajo biti vsa uporabljena žita in žitni derivativi (razen pšenice vrste "durum" in njenih derivativov) v celoti pridobljeni,morajo biti vsi uporabljeni materiali iz Poglavij 2 in 3 v celoti pridobljeni | |

1903 | Tapioka in njeni nadomestki, pripravljeni iz škroba kot kosmiči, zrnca, perle in v podobnih oblikah | Proizvodnja iz materialov iz katerekoli tarifne številke, razen krompirjevega škroba iz tarifne številke 1108 | |

1904 | Pripravljena živila, dobljena z nabrekanjem ali praženjem žit ali žitnih izdelkov (na primer koruzni kosmiči); žita (razen koruze), v zrnu ali v obliki kosmičev ali drugih obdelanih zrn (razen moke in zdroba), predkuhana ali kako drugače pripravljena, ki niso opisana ali navedena na drugem mestu | Izdelava: iz materialov, ki niso uvrščeni v tarifno številko 1806,pri kateri morajo biti vsa uporabljena žita in moka (razen pšenice vrste "durum" in njenih derivativov, in koruze vrste Zea indurata) v celoti pridobljeni,pri kateri vrednost katerih koli uporabljenih materialov iz poglavja 17 ne presega 30 % cene izdelka franko tovarna | |

1905 | Kruh, peciva, sladice, piškoti in drugi pekovski izdelki z dodatkom kakava ali brez njega; hostije, prazne kapsule za farmacevtske proizvode, oblati za pečatenje, rižev papir in podobni izdelki | Proizvodnja iz materialov iz katerekoli tarifne številke, razen iz tistih iz poglavja 11 | |

ex Poglavje 20 | Izdelki iz vrtnin, sadja, oreškov ali drugih delov rastlin; razen: | Proizvodnja, pri kateri mora biti vse uporabljeno sadje, oreški ali vrtnine v celoti pridobljeno | |

ex2001 | Yam, sladek krompir in podobni užitni deli rastlin, ki vsebujejo 5 mas. % ali več škroba, pripravljeni ali konzervirani v kisu ali ocetni kislini | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. | |

ex2004 in ex2005 | Krompir v obliki moke, zdroba ali kosmičev, pripravljen ali konzerviran drugače kot v kisu ali ocetni kislini | Proizvodnja, pri kateri so vsi uporabljeni materiali uvrščeni v drugo tarifno številko, kot je tarifna številka izdelka | |

2006 | Vrtnine, sadje, oreški, sadne lupine in drugi deli rastlin, konzervirani v sladkorju (suhi, glazirani ali kristalizirani) | Proizvodnja, pri kateri vrednost katerih koli uporabljenih materialov iz poglavja 17 ne presega 30 % cene izdelka franko tovarna | |

2007 | Džemi, sadni želeji, marmelade, sadni pireji ali pireji iz oreškov in sadne paste ali paste iz oreškov, dobljeni s toplotno obdelavo, z dodatkom sladkorja ali drugih sladil ali brez njih | Izdelava, pri kateri: so vsi uporabljeni materiali uvrščeni v drugo tarifno številko, kot je tar. št. izdelka,vrednost katerih koli uporabljenih materialov iz poglavja 17 ne presega 30 % cene izdelka franko tovarna | |

ex2008 | — Oreški, brez dodanega sladkorja ali alkohola | Proizvodnja pri kateri vrednost uporabljenih oreškov in oljnih semen s poreklom iz tarifnih številk 0801, 0802 in 1202 do 1207 presega 60 % cene izdelka franko tovarna | |

— Kikirikijevo maslo; mešanice na osnovi žit; palmova jedrca; koruza | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. | |

— Drugo, razen sadja in oreškov, kuhano drugače kot v sopari ali vodi, brez dodanega sladkorja, zmrznjeno | Izdelava, pri kateri: so vsi uporabljeni materiali uvrščeni v drugo tarifno številko, kot je tar. št. izdelka,vrednost katerih koli uporabljenih materialov iz poglavja 17 ne presega 30 % cene izdelka franko tovarna | |

2009 | Sadni (tudi grozdni mošt) in zelenjavni sokovi, nefermentirani in brez dodatka alkohola, z dodatkom sladkorja ali drugih sladil ali brez njih | Izdelava, pri kateri: so vsi uporabljeni materiali uvrščeni v drugo tarifno številko kot je tar. št. izdelka,vrednost katerih koli uporabljenih materialov iz poglavja 17 ne presega 30 % cene izdelka franko tovarna | |

ex Poglavje 21 | Razni užitni pripravki; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka | |

2101 | Ekstrakti, esence in koncentrati kave, čaja ali maté čaja in pripravki na osnovi teh izdelkov ali na osnovi kave, čaja ali maté čaja; pražena cikorija in drugi praženi kavni nadomestki ter njihovi ekstrakti, esence in koncentrati | Izdelava, pri kateri: so vsi uporabljeni materiali uvrščeni v drugo tarifno številko, kot je tar. št. izdelka,mora biti vsa uporabljena cikorija v celoti pridobljena | |

2103 | Omake in pripravki za omake; mešanice začimb in in mešanice začimbnih sredstev; gorčična moka in zdrob ter pripravljena gorčica: | | |

— Omake in pripravki za omake mešanice začimb in mešanice začimbnih sredstev | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Lahko pa se uporablja gorčična moka ali zdrob ali pripravljena gorčica | |

— Gorčična moka in zdrob in pripravljena gorčica | Izdelava iz materialov iz katerekoli tarifne številke | |

ex2104 | Juhe in ragu juhe in pripravki za te juhe | Proizvodnja iz materialov iz katerekoli tarifne številke, razen pripravljenih ali konzerviranih vrtnin iz tarifnih številk 2002 do 2005 | |

2106 | Živila, ki niso navedena ali zajeta na drugem mestu | Izdelava, pri kateri: so vsi uporabljeni materiali uvrščeni v drugo tarifno številko, kot je tar. št. izdelka,vrednost uporabljenih materialov iz poglavij 4 in 17 ne presega 30 % cene izdelka franko tovarna | |

ex Poglavje 22 | Pijače, alkoholne pijače in kis; razen: | Izdelava, pri kateri: so vsi uporabljeni materiali uvrščeni v drugo tarifno številko, kot je tar. št. izdelka,mora biti vse uporabljeno grozdje ali kateri koli material, pridobljen iz grozdja, v celoti pridobljeno, | |

2202 | Vode, vključno mineralne vode in sodavice, z dodanim sladkorjem ali drugimi sladili ali aromatizirane, ter druge brezalkoholne pijače, razen sadnih ali zelenjavnih sokov, ki se uvrščajo v tarifno številko 2009 | Izdelava, pri kateri: so vsi uporabljeni materiali uvrščeni v drugo tarifno številko, kot je tar.št. izdelka,vrednost katerih koli uporabljenih materialov iz Poglavja 17 ne presega 30 % cene izdelka franko tovarna,mora biti ves uporabljen sadni sok (razen ananasovega, citroninega in grenivkinega soka) že s poreklom | |

2207 | Nedenaturirani etanol z vsebnostjo alkohola 80 vol. % ali več; etanol in druge alkoholne pijače, denaturirane, s katero koli vsebnostjo alkohola | Izdelava: iz materialov, ki niso uvrščeni v tarifni številki 2207 ali 2208,pri kateri mora biti vse uporabljeno grozdje ali kateri koli material, dobljen iz grozdja, v celoti pridobljen ali, če so vsi drugi uporabljeni materiali že s poreklom, se lahko uporabi arak do višine 5 vol. % | |

2208 | Nedenaturirani etanol z vsebnostjo alkohola manj kot 80 vol. %; žganja, likerji in druge žgane pijače | Izdelava: iz materialov, ki niso uvrščeni v tarifni številki 2207 ali 2208,pri kateri mora biti vse uporabljeno grozdje ali kateri koli material, dobljen iz grozdja, v celoti pridobljen ali, če so vsi drugi uporabljeni materiali že s poreklom, se lahko uporabi arak do višine 5 vol. % | |

ex Poglavje 23 | Ostanki in odpadki živilske industrije; pripravljena krma za živali; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka | |

ex2301 | Kitov zdrob; moke, zdrobi in pelete iz rib ali rakov, mehkužcev ali drugih vodnih nevretenčarjev, neprimerni za človeško prehrano | Proizvodnja, pri kateri so vsi uporabljeni materiali iz Poglavij 2 in 3 že v celoti pridobljeni | |

ex2303 | Ostanki pri proizvodnji škroba iz koruze (razen zgoščenih tekočin za namakanje), z vsebnostjo proteinov, računano na suh izdelek, več kot 40 mas. % | Proizvodnja, pri kateri mora biti vsa uporabljena koruza v celoti pridobljena | |

ex2306 | Oljne pogače in drugi trdni ostanki, dobljeni pri ekstrakciji olivnega olja, ki vsebujejo več kot 3 mas. % olivnega olja | Proizvodnja, pri kateri morajo biti vse uporabljene olive v celoti pridobljene | |

2309 | Pripravki, ki se uporabljajo v živalski krmi | Izdelava, pri kateri: morajo biti vsa uporabljena žita, sladkor ali melase, meso ali mleko že s poreklom,morajo biti vsi uporabljeni materiali iz poglavja 3 v celoti pridobljeni | |

ex Poglavje 24 | Tobak in predelani tobačni nadomestki; razen: | Proizvodnja, pri kateri so vsi uporabljeni materiali iz poglavja 24 v celoti pridobljeni | |

2402 | Cigare, cigarilosi in cigarete iz tobaka ali tobačnih nadomestkov | Proizvodnja, pri kateri mora biti najmanj 70 ut. % uporabljenega nepredelanega tobaka ali tobačnega odpadka iz tarifne številke 2401 že s poreklom | |

ex2403 | Tobak za kajenje | Proizvodnja, pri kateri mora biti najmanj 70 ut. % uporabljenega nepredelanega tobaka ali tobačnega odpadka iz tarifne številke 2401 že s poreklom | |

ex Poglavje 25 | Sol; žveplo; zemljine in kamen; sadra, apno in cement; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. | |

ex2504 | Naravni kristalen grafit, z obogateno vsebino ogljika, prečiščen in zmlet | Bogatenje vsebine ogljika, prečiščevanje in mletje surovega kristalnega grafita | |

ex2515 | Marmor, samo razžagan ali kako drugače razrezan v pravokotne (vključno kvadratne) bloke ali plošče, debeline največ 25 cm | Rezanje, z žaganjem ali kako drugače, marmorja (tudi če je že razžagan) debeline nad 25 cm | |

ex2516 | Granit, porfir, bazalt, peščenec in drug kamen za spomenike ali gradbeništvo, samo razžagani ali kako drugače razrezani v pravokotne(vključno kvadratne) bloke ali plošče, debeline največ 25 cm | Rezanje, z žaganjem ali kako drugače, kamna (tudi če je že razžagan) debeline nad 25 cm | |

ex2518 | Žgan dolomit | Žganje nežganega dolomita | |

ex2519 | Mlet naravni magnezijev karbonat (magnezit), v hermetično zaprtih posodah; ter magnezijev oksid, čist ali ne, razen taljenega magnezija ali sintranega magnezijea | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Lahko pa se uporabi naravni magnezijev karbonat (magnezit) | |

ex2520 | Sadra, posebej pripravljena za zobozdravstvo | Proizvodnja, pri kateri vrednost vseh uporabljenih materialov ne presega 50 % cene izdelka franko tovarna | |

ex2524 | Azbestna vlakna | Izdelava iz azbestnega koncentrata | |

ex2525 | Sljuda v prahu | Mletje sljude ali odpadkov sljude | |

ex2530 | Zemeljske barve, žgane ali v prahu | Žganje ali mletje zemeljskih barv | |

Poglavje 26 | Rude, žlindre in pepeli | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka | |

ex Poglavje 27 | Mineralna goriva, mineralna olja in proizvodi, nastali pri njihovi destilaciji, bituminozne snovi; mineralni voski; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka | |

ex2707 | Olja, pri katerih teža aromatskih sestavin presega težo nearomatskih, ki so podobna mineralnim oljem, dobljenim z destilacijo katrana iz črnega premoga pri visoki temperaturi, pri katerih se 65 % ali več prostornine destilira pri temperaturi do 250 °C (vštevši mešanice naftnih olj in benzena), za uporabo kot pogonska goriva ali kurilna olja | Postopki rafiniranja in/ali en ali več specifičnih procesov ali Drugi postopki, pri katerih se vsi uporabljeni materiali uvrščajo v drugo tar. št., kot je tar. št. izdelka. Materiali, uvrščeni v isto tarifno številko pa se lahko uporabijo, če njihova vrednost ne presega 50 % cene izdelka franko tovarna | |

ex2709 | Surova olja, dobljena iz bituminoznih mineralov | Destruktivna destilacija bituminoznih mineralov | |

2710 | Naftna olja in olja, pridobljena iz bituminoznih materialov, razen surovih; izdelki, ki niso navedeni ali zajeti na drugem mestu, ki vsebujejo 70 mas. % ali več naftnih olj ali olj, pridobljenih iz bituminoznih materialov, pri čemer so ta olja osnovna sestavina teh izdelkov | Postopki rafiniranja in/ali en ali več specifičnih procesov ali Drugi postopki, pri katerih se vsi uporabljeni materiali uvrščajo v drugo tar. št., kot je tar. št. Izdelka. Materiali, uvrščeni v isto tarifno številko pa se lahko uporabijo, če njihova vrednost ne presega 50 % cene izdelka franko tovarna | |

2711 | naftni plini in drugi plinasti ogljikovodiki | Postopki rafiniranja in/ali en ali več specifičnih procesov ali Drugi postopki, pri katerih se vsi uporabljeni materiali uvrščajo v drugo tar. št., kot je tar. št izdelka. Materiali, uvrščeni v isto tarifno številko pa se lahko uporabijo, če njihova vrednost ne presega 50 % cene izdelka franko tovarna | |

2712 | Vazelin; parafinski vosek, mikrokristalni vosek iz nafte, nepopolno stiskani parafinski vosek, ozokerit, vosek iz lignita, vosek iz šote, drugi mineralni voski in podobni izdelki, dobljeni s sintezo ali drugimi postopki, obarvani ali ne | Postopki rafiniranja in/ali en ali več specifičnih procesov ali Drugi postopki, pri katerih se vsi uporabljeni materiali uvrščajo v drugo tar. št., kot je tar. št. izdelka. Materiali, uvrščeni v isto tarifno številko pa se lahko uporabijo, če njihova vrednost ne presega 50 % cene izdelka franko tovarna | |

2713 | Naftni koks, bitumen in drugi ostanki naftnih olj ali olj, dobljeni iz bituminoznih materialov | Postopki rafiniranja in/ali en ali več specifičnih procesov ali Drugi postopki, pri katerih se vsi uporabljeni materiali uvrščajo v drugo tar. št., kot je tar. št. izdelka. Materiali, uvrščeni v isto tarifno številko pa se lahko uporabijo, če njihova vrednost ne presega 50 % cene izdelka franko tovarna | |

2714 | Bitumen in asfalt, naravni; bituminozni ali oljni skrilavci in katranski pesek; asfaltiti in asfaltne kamnine | Postopki rafiniranja in/ali en ali več specifičnih procesov ali Drugi postopki, pri katerih se vsi uporabljeni materiali uvrščajo v drugo tar. št., kot je tar. št. izdelka. Materiali, uvrščeni v isto tarifno številko pa se lahko uporabijo, če njihova vrednost ne presega 50 % cene izdelka franko tovarna | |

2715 | Bitumenske mešanice na osnovi naravnega asfalta, naravnega bitumna, bitumna iz nafte, mineralnega katrana ali mineralne katranske smole (na primer, bituminozni kit, bitumenska suspenzija ("cutback")) | Postopki rafiniranja in/ali en ali več specifičnih procesov ali Drugi postopki, pri katerih se vsi uporabljeni materiali uvrščajo v drugo tar. št., kot je tar. št. izdelka. Materiali, uvrščeni v isto tarifno številko pa se lahko uporabijo, če njihova vrednost ne presega 50 % cene izdelka franko tovarna | |

ex Poglavje 28 | Anorganski kemični proizvodi; organske ali anorganske spojine plemenitih kovin, redkih zemeljskih kovin in radioaktivnih elementov ali izotopov; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Materiali, uvrščeni v isto tarifno številko pa se lahko uporabijo, če njihova vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex2805 | "Mischmetall" - zlitina iz mešanice redkih zemeljskih kovin | Proizvodnja z elektrolitsko ali toplotno obdelavo, pri kateri vrednost vseh uporabljenih materialov ne presega 50 % cene izdelka franko tovarna | |

ex2811 | Žveplov trioksid | Izdelava iz žveplovega dioksida | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex2833 | Aluminijev sulfat | Proizvodnja, pri kateri vrednost uporabljenih materialov ne presega 50 % cene izdelka franko tovarna | |

ex2840 | Natrijev perborat | Izdelava iz dinatrijevega tetraborata pentahidrata | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex Poglavje 29 | Organski kemični proizvodi; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Materiali, uvrščeni v isto tarifno številko pa se lahko uporabijo, če njihova vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex2901 | Aciklični ogljikovodiki za uporabo kot pogonsko gorivo ali ogrevanje | Postopki rafiniranja in/ali en ali več specifičnih procesov ali Drugi postopki, pri katerih se vsi uporabljeni materiali uvrščajo v drugo tar. št., kot je tar. št. izdelka. Materiali, uvrščeni v isto tarifno številko pa se lahko uporabijo, če njihova vrednost ne presega 50 % cene izdelka franko tovarna | |

ex2902 | Cikloalkani in cikloalkeni (razen azulenov), benzen, toluen, ksilen, za uporabo kot pogonsko gorivo ali ogrevanje | Postopki rafiniranja in/ali en ali več specifičnih procesov ali Drugi postopki, pri katerih se vsi uporabljeni materiali uvrščajo v drugo tar. št., kot je tar. št. izdelka. Vendar se lahko uporabijo materiali, uvrščeni v isto tarifno številko, če njihova vrednost ne presega 50 % cene izdelka franko tovarna | |

ex2905 | Kovinski alkoholati iz alkoholov iz te tarifne številke in iz etanola | Proizvodnja iz materialov iz katerekoli tarifne številke, vključno z drugimi materiali iz tarifne številke 2905. Kovinski alkoholati iz te tarifne številke pa se lahko uporabljajo, če njihova vrednost ne presega 20 % cene izdelka franko tovarna. | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

2915 | Nasičene aciklične monokarboksilne kisline in njihovi anhidridi, halogenidi, peroksidi in peroksikisline, njihovi halogenski, sulfo-, nitro- ali nitrozo derivati | Izdelava iz materialov iz katerekoli tar. št. Vrednost vseh uporabljenih materialov iz tarifnih številk 2915 in 2916 pa ne sme presegati 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex2932 | — Interni etri in njihovi halogenski, sulfo-, nitro- ali nitrozo derivati | Izdelava iz materialov iz katerekoli tar. št. Vendar vrednost vseh uporabljenih materialov iz tarifne številke 2909 ne sme presegati 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

— Ciklični acetali in interni hemiacetali ter njihovi halogenski, sulfo-, nitro- ali nitrozo derivati | Izdelava iz materialov iz katerekoli tarifne številke | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

2933 | Heterociklične spojine samo s heteroatomi dušika | Izdelava iz materialov iz katerekoli tar. št. Vrednost vseh uporabljenih materialov iz tarifnih številk 2932 in 2933 pa ne sme presegati 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

2934 | Nukleinske kisline in njihove soli; druge heterociklične spojine | Izdelava iz materialov iz katerekoli tar. št. Vendar vrednost vseh uporabljenih materialov iz tarifnih številk 2932, 2933 in 2934 ne sme presegati 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex Poglavje 30 | Farmacevtski izdelki; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Vendar se lahko uporabijo materiali, uvrščeni v isto tarifno številko, če njihova vrednost ne presega 20 % cene izdelka franko tovarna | |

3002 | Človeška kri; živalska kri, pripravljena za uporabo v terapevtske, profilaktične ali diagnostične namene; antiserumi in druge frakcije krvi ter modificirani imunološki proizvodi, dobljeni po biotehničnih postopkih ali kako drugače; cepiva, toksini, kulture mikroorganizmov (razen kvasovk) in podobni proizvodi: | | |

— Proizvodi, sestavljeni iz dveh ali več sestavin, ki so bile med sabo pomešane za terapevtske ali profilaktične namene ali nepomešani izdelki za te namene, pripravljeni v odmerjenih dozah ali v oblikah ali pakiranjih za prodajo na drobno | Proizvodnja iz materialov iz katerekoli tarifne številke, vključno z drugimi materiali iz tarifne številke 3002. Uporabljajo pa se lahko tudi materiali iz tega opisa, če njihova vrednost ne presega 20 % cene izdelka franko tovarna | |

— Drugo | | |

— — Človeška kri | Proizvodnja iz materialov iz katerekoli tarifne številke, vključno z drugimi materiali iz tarifne številke 3002. Materiali iz tega opisa pa se lahko uporabljajo, če njihova vrednost ne presega 20 % cene izdelka franko tovarna. | |

— — Živalska kri, pripravljena za uporabo v terapevtske ali profilaktične namene | Proizvodnja iz materialov iz katerekoli tarifne številke, vključno z drugimi materiali iz tarifne številke 3002. Uporabljajo pa se lahko tudi materiali iz tega opisa, če njihova vrednost ne presega 20 % cene izdelka franko tovarna | |

— Frakcije krvi, razen antiserumov, hemoglobina, krvnega globulina in serumskega globulina | Proizvodnja iz materialov iz katerekoli tarifne številke, vključno z drugimi materiali iz tarifne številke 3002. Uporabljajo pa se lahko tudi materiali iz tega opisa, če njihova vrednost ne presega 20 % cene izdelka franko tovarna | |

— — Hemoglobin, krvni globulin in serumski globulin | Proizvodnja iz materialov iz katerekoli tarifne številke, vključno z drugimi materiali iz tarifne številke 3002. Uporabljajo pa se lahko tudi materiali iz tega opisa, če njihova vrednost ne presega 20 % cene izdelka franko tovarna | |

— — Drugo | Proizvodnja iz materialov iz katerekoli tarifne številke, vključno z drugimi materiali iz tarifne številke 3002. Uporabljajo pa se lahko tudi materiali iz tega opisa, če njihova vrednost ne presega 20 % cene izdelka franko tovarna | |

3003 in 3004 | Zdravila (razen proizvodov iz tarifnih številk 3002, 3005 ali 3006): | | |

— Dobljena iz amikacina iz tarifne številke 2941 | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Vendar se lahko uporabljajo materiali, uvrščeni v tarifno številko 3003 ali 3004, če njihova skupna vrednost ne presega 20 % cene izdelka franko tovarna | |

— Drugo | Izdelava, pri kateri: so vsi uporabljeni materiali uvrščeni v drugo tarifno številko, kot je tar. št. izdelka. Vendar se lahko uporabljajo materiali, uvrščeni v tarifno številko 3003 ali 3004, če njihova skupna vrednost ne presega 20 % cene izdelka franko tovarna,vrednost vseh uporabljenih materialov ne presega 50 % cene izdelka franko tovarna | |

ex Poglavje 31 | Gnojila; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Vendar se lahko uporabljajo materiali, uvrščeni v isto tarifno številko, če njihova vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex3105 | Mineralna ali kemična gnojila, ki vsebujejo dva ali tri gnojilne elemente — dušik, fosfor in kalij; druga gnojila; proizvodi iz tega poglavja v tabletah ali podobnih oblikah ali pakiranjih do vključno 10 kg bruto mase, razen: natrijevega nitratakalcijevega cianamidakalijevega sulfatamagnezijevega kalijevega sulfata | Izdelava, pri kateri: so vsi uporabljeni materiali uvrščeni v drugo tarifno številko, kot je tar. št. izdelka. Vendar se lahko uporabijo materiali, uvrščeni v isto tarifno številko, če njihova vrednost ne presega 20 % cene izdelka franko tovarnavrednost vseh uporabljenih materialov ne presega 50 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex Poglavje 32 | Ekstrakti za strojenje ali barvanje; tanini in njihovi derivati; barve, pigmenti in druga barvila; premazna sredstva in laki; kiti in druge tesnilne mase; črnila; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Vendar se lahko uporabijo materiali, uvrščeni v isto tarifno številko, če njihova vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex3201 | Tanini in njihove soli, etri, estri in drugi derivati | Izdelava iz ekstraktov tanina rastlinskega porekla | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

3205 | Lak barve; preparati, predvideni v opombi 3 k temu poglavju, na osnovi lak barv | Proizvodnja iz materialov iz katerekoli tarifne številke, razen iz tar. št. 3203, 3204 in 3205. Vendar se lahko uporabljajo kovinski alkoholati iz tarifne številke 3205, če njihova vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex Poglavje 33 | Eterična olja in rezinoidi; parfumerijski, kozmetični ali toaletni izdelki; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Vendar se lahko uporabijo materiali, uvrščeni v isto tarifno številko, če njihova vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

3301 | Eterična olja (brez terpenov ali s terpeni), vključno zgoščena (trda) olja (concretes) in čista olja; rezinoidi; izvlečki oleosmol, koncentrati eteričnih olj v maščobah, v neeteričnih oljih, voskih ali podobnem, dobljeni z ekstrakcijo eteričnih olj z mastjo ali maceracijo; stranski terpenski proizvodi, dobljeni z deterpenacijo eteričnih olj; vodni destilati in vodne raztopine eteričnih olj | Proizvodnja iz materialov iz katerekoli tarifne številke, skupaj z materiali iz druge "skupine" v tej tarifni številki. Uporabljajo pa se lahko materiali iz iste skupine, če njihova vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex Poglavje 34 | Mila, organska površinsko aktivna sredstva, pralni preparati, mazalni preparati, umetni voski, pripravljeni voski, preparati za loščenje ali čiščenje, sveče in podobni proizvodi, paste za modeliranje, zobarski voski ter zobarski preparati na osnovi sadre; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Vendar se lahko uporabijo materiali, uvrščeni v isto tarifno številko, če njihova vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex3403 | Mazalni preparati, ki vsebujejo manj kot 70 mas. % naftnih olj ali olj, dobljenih iz bituminoznih mineralov | Postopki rafiniranja in/ali en ali več specifičnih procesov ali Drugi postopki, pri katerih se vsi uporabljeni materiali uvrščajo v drugo tar. št., kot je tar. št. izdelka. Vendar se lahko uporabijo materiali, uvrščeni v isto tarifno številko, če njihova vrednost ne presega 50 % cene izdelka franko tovarna | |

3404 | Umetni voski in pripravljeni voski: | | |

— Na osnovi parafina, voskov iz nafte, voskov, dobljenih iz bituminoznih mineralov, nepopolno stisnjenega parafinskega voska ali parafina z odstranjenim oljem | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Vendar se lahko uporabijo materiali, uvrščeni v isto tarifno številko, če njihova vrednost ne presega 50 % cene izdelka franko tovarna | |

— Drugo | Izdelava iz materialov iz katerekoli tar. št., razen iz: iz hidrogeniziranih olj z lastnostmi voska iz tarifne številke 1516,maščobnih kislin, ki niso kemično definirane ali maščobnih industrijskih alkoholov, ki imajo lastnosti voskov iz tarifne številke 3823,materialov iz tarifne številke 3404Takšni materiali pa se lahko uporabljajo, če njihova vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex Poglavje 35 | Beljakovinske snovi; modificirani škrobi; lepila; encimi; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Vendar se lahko uporabijo materiali, uvrščeni v isto tarifno številko, če njihova vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

3505 | Dekstrini in drugi modificirani škrobi (npr. preželatinizirani in estrificirani škrobi); lepila na osnovi škrobov ali na osnovi dekstrina in drugih modificiranih škrobov: | | |

Škrobi, esterificirani ali eterificirani | Proizvodnja iz materialov iz katerekoli tarifne številke, skupaj z drugimi materiali iz tarifne številke 3505 | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

Drugo | Proizvodnja iz materialov iz katerekoli tarifne številke, razen tistih iz tarifne številke 1108 | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex3507 | Pripravljeni encimi, ki niso navedeni ali zajeti na drugem mestu | Proizvodnja, pri kateri vrednost vseh uporabljenih materialov ne presega 50 % cene izdelka franko tovarna | |

Poglavje 36 | Razstreliva; pirotehnični proizvodi; vžigalice; piroforne zlitine; nekateri vnetljivi preparati | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Vendar se lahko uporabijo materiali, uvrščeni v isto tarifno številko, če njihova vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex Poglavje 37 | Izdelki za fotografske in kinematografske namene; razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Vendar se lahko uporabijo materiali, uvrščeni v isto tarifno številko, če njihova vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

3701 | Fotografske plošče in plan filmi, občutljivi za svetlobo, neosvetljeni, iz kakršnega koli materiala, razen iz papirja, kartona ali tekstila; plan filmi za trenutno (hitro) fotografijo, občutljivi na svetlobo, neosvetljeni, v kasetah ali brez njih: | | |

— Fotografski film za trenutno (hitro) barvno fotografijo, v kasetah | Proizvodnja, pri kateri se vsi uporabljeni materiali uvrščajo v drugo tarifno številko, kot sta tar. št. 3701 ali 3702. Vendar se lahko uporabljajo materiali iz tarifne številke 3702, če njihova vrednost ne presega 30 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

— Drugo | Proizvodnja, pri kateri se vsi uporabljeni materiali uvrščajo v drugo tarifno številko, kot sta tar. št. 3701 ali 3702. Vendar se lahko uporabljajo materiali iz tarifnih številk 3701 in 3702, če njihova skupna vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

3702 | Fotografski filmi v zvitkih, občutljivi na svetlobo, neosvetljeni, iz kakršnega koli materiala, razen iz papirja, kartona ali tekstila; filmi v zvitkih za trenutne (hitre) fotografije, občutljivi na svetlobo, neosvetljeni | Proizvodnja pri kateri so vsi uporabljeni materiali uvrščeni v drugo tarifno številko, kot sta tar. št. 3701 ali 3702 | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

3704 | Fotografske plošče, fimski papir, karton in tekstil, osvetljeni, toda nerazviti | Proizvodnja, pri kateri so vsi uporabljeni materiali uvrščeni v drugo tarifno številko, kot so tar. št. 3701 do 3704 | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex Poglavje 38 | Razni izdelki kemične industrije, razen: | Proizvodnja, pri kateri so vsi uporabljeni materiali uvrščeni v drugo tarifno številko, kot je tar. št. izdelka. Vendar se lahko uporabijo materiali, uvrščeni v isto tarifno številko, če njihova vrednost ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex3801 | — Koloidni grafit v oljni suspenziji; polkoloidni grafit; ogljikove paste za elektrode | Proizvodnja, pri kateri vrednost vseh uporabljenih materialov ne presega 50 % cene izdelka franko tovarna | |

— Grafit v obliki paste, ki je mešanica več kot 30 mas. % grafita z mineralnimi olji | Proizvodnja, pri kateri vrednost vseh uporabljenih materialov iz tarifne številke 3403 ne presega 20 % cene izdelka franko tovarna | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex3803 | Rafinirano tal-olje | Rafiniranje surovega tal-olja | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex3805 | Sulfatna terpentinska olja, prečiščena | Prečiščevanje z destilacijo ali rafiniranjem surovega sulfatnega terpentinskega olja | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex3806 | Smolni estri | Izdelava iz smolnih kislin | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

ex3807 | Lesni katran (lesna katranska smola) | Destilacija lesnega katrana | Proizvodnja, pri kateri vrednost vseh uporabljenih materialov ne presega 40 % cene izdelka franko tovarna |

3808 | Insekticidi, rodenticidi, fungicidi, herbicidi, sredstva zoper klitje in sredstva za urejanje rasti rastlin, dezinfektanti in podobni izdelki, pripravljeni v oblikah in pakiranjih za prodajo na drobno ali kot preparati ali izdelki (npr.: žveplani trakovi, stenji, sveče in muholovke) | Proizvodnja, pri kateri vrednost vseh uporabljenih materialov ne presega 50 % cene izdelka franko tovarna | |

3809 | Sredstva za dodelavo, nosilci barv kot sredstva za pospeševanje barvanja ali fiksiranja barvil ter drugi proizvodi in preparati (npr.: sredstva za apreturo in jedkanje), ki se uporabljajo v tekstilni, papirni, usnjarski in podobnih industrijah, ki niso navedeni ali zajeti na drugem mestu | Proizvodnja, pri kateri vrednost vseh uporabljenih materialov ne presega 50 % cene izdelka franko tovarna | |

3810 | Preparati za dekapiranje kovinskih površin; talila in drugi pomožni preparati za spajkanje ali varjenje; praški in paste za spajkanje ali varjenje, ki so sestavljeni iz kovin in drugih materialov; preparati, ki se uporabljajo kot jedra ali obloge za elektrode a